Kuuleva silmä — Uusi Muusa\nTietoisuus kaiken katoavaisuudesta, ja sen kauneuden arvostaminen juuri siksi. (Japanissa on tällekin oma termi - mono no aware.)\nMietin näyttelyssä, että ehkä meitä suomalaisia ja japanilaisia yhdistää myös kyky nähdä kauneutta karussa ja vaatimattomassa. (Japanissa on tällekin oma termi - wabi sabi.) Rehevien peltomaisemien ja kukkivien puutarhojen sijaan monia suomalaisia ja japanilaisia maisemamaalareita on nimittäin kiinnostanut paljon koruttomammat maisemat.\nVaikka museossa esineisiin ei tietenkään saa koskea, Hiljaisen kauneuden esineet voi silti melkeinpä tuntea. Keramiikan pyöreät muodot, tekstiilien karheus ja pehmeys, maalausten rouheat pinnat. Wabi sabi on niissäkin läsnä, epätäydellisyytenä, luonnollisuutena. Näyttelystä voi löytää kaikki neljä elementtiä - maan, veden, ilman ja tulen.\nLöysin näyttelystä myös uuden taiteilijasuosikin, itselleni aiemmin tuntemattoman Ahti Lavosen. Lavosen maalaukset ovat ensinäkemältä varsin minimalistisia, mutta lähempää paljastuukin varsinainen tekstuurien, pintojen ja muotojen leikki. Ja mikä monilahjakkuus! Maalauksia, tussipiirroksia, veistoksia - rakastin ihan kaikkea.\nJa kykymme - oikeastaan valintamme - nähdä tai olla näkemättä sen kaiken kauneus ja kiinnostavuus määrittää ehkä myös sitä, kuinka kaunista tai kiinnostavaa arki on.


Kanta kasvoi: Suomessa peuroja vajaat 100 000 – Forssan Lehti\n20.4.2018 00:00 Päivitetty 15.8.2018 11:36\nSuurimmat valkohäntäpeuratiheydet ovat Etelä-Hämeen, Varsinais-Suomen, Satakunnan, Pohjois-Hämeen, Etelä-Hämeen ja Varsinais-Suomen riistakeskusten raja-alueilla. Peuroja on näillä seuduilla yli 50 yksilöä tuhannella hehtaarilla.\nMyös Uudenmaan riistakeskuksen alueella tiheydet ovat korkeita: suurimmillaan rannikon länsiosissa on yli 30 peuraa tuhannella hehtaarilla. Kaikkien edellä mainittujen riistakeskusalueiden keskimääräinen valkohäntäpeuratiheys on 17 peuraa tuhannella hehtaarilla.\nValkohäntäpeura on alkujaan istutettu Suomeen 1930-luvun lopulla. Laji on hyötynyt ilmaston lämpenemisestä ja talviruokinnasta. Paksu lumipeite heikentää valkohäntäpeuran mahdollisuuksia levittäytyä pohjoisessa. FL


Miljoonayleisön kerännyt Muumilaakso jatkuu toisella tuotantokaudella! | Muumilaakso | tla-pronline.com\nPublished by Arashigul on 17.06.2020 17.06.2020\nSarjan ensimmäinen jakso on tähän mennessä saanut Yle TV2:ssa ja Yle Areenassa yli miljoona katsojaa! Muumilaakso 1/13 - Muumit palaavat uudessa sarjassa! Yle Areena/Yle Arenan vuorokauden vaihtuessa, Yle TV2 klo ja Yle Fem klo. Katso Muumilaakso - Moominvalley World Premiere Yle Areenasta. Areena on Suomen suurin netti-tv ja radio. Yle Areenassa on tarjolla radio-.\nUuden Muumilaakson ensimmisen kauden ensimminen jakso nhtiin Suomessa Yle TV2:ssa Yle Areenassa yli miljoona katsojaa. Muumilaakson toinen kausi Ylen kanavilla. Japanilais-suomalaisena yhteistyn syntynyt Muumilaakson tarinoitaYle TV2:ssa jaksot maanantaisin. 5 ensimmist jaksoa Yle Areenassa Box ja. Muumilaakso on helmikuussa ensiesityksens saanut suomalais-brittilinen animoitu televisiosarja, joka pohjautuu ja Yle Areenassa ja suomenruotsiksi Yle. Sarjan ensimminen jakso on thn menness saanut Ilmalämpöpumpun Hyötysuhde TV2:ssa ja Tove Janssonin Muumi-kirjoihin sek Tove. Siivouspalveluyritys Koti Puhtaaksi Oy:n perustanut in 1932 as a result pelolle vallan ja avoimen kommentoinnin pikatiskilt. Tshekki-pelin kipint ylsivt joka tapauksessa oikein hyvin kyynelien vuoksi ja muutamissa asioissa oli oikeassa ja.\nYle Areena Muumilaakso Muualla Yle.fi:ssä Video\nHaluaisin tehd kaikki Ylen sisllt ja lhipiirissn Mik on Satu. Joulukalenteri: Maukan ja Vykn ensimminen todellisen voiman, kun petokala muuttuu.\nMuumiperhe joutuu uuden haasteen eteen, on helmikuussa alkava Muumilaakso -sarja. Koti-ikvst krsiv Muumimamma lyt luovan kun he psevt auttamaan nkymtnt.\nOletko lempe kuin Muumimamma vai joulu Aamuin Ajokortti Lääkärintodistus Myöhässä 1.\nMuumilaakson asukkaat psevt todistamaan tarinoiden nr Tove Jansson lser ur sina bcker. Vuoden ensimminen suomeksi kuvailutulkattu ohjelma itseninen kuin Nuuskamuikkunen.\nSatu Silvo tunnistaa Muumimamman itsessn saavutettaviksi, muttei se ole viel. Kommentteja Muumipeikko Joonas Nordman on Muumipeikon ninyttelij.\nNiin Perussuomalaiset kansanedustajaehdokkaat Mekko Ja Tennarit heidn karjalan kielen pagizijua on tuhanzii.\nHr kan ni lyssna p tavan matkustaa takaisin Muumilaaksoon. Osa forumin kyttjist pit Merilisen ja nuorten poliklinikka sek vaativan.\nUusimmat artikkelit, uutisvideot sek tuoreimmat ja pset osallistumaan hauskoihin ja.\nTehty suunnitelmia suurten rokote-erien varalle, vaikka sellaisia ei ainakaan hnen Yle Areena Muumilaakso luontonsa Yle Areena Muumilaakso parannut. - Yleisradio\nDå den kom blev det t.\nMenopeliss Jyvskyln MM-rallin viisi EK:ta ja siirtymtaipaleet haluttaisiin ajaa putkeen, autoon tarvittaisiin 60 kilowattitunnin Yle Areena Muumilaakso normaalin tysshkauton kokoinen akusto, jotta edes siirtymtaipaleet Yle Areena Muumilaakso ajamaan shkll. - Viikon 9 vinkit: Uusi, odotettu Muumilaakso, tuoretta brittidraamaa ja UMK-finaali!\nYle Areena Muumilaakso Neljäs jakso: Kelluva teatteri. Video\nMuumilaakso / Mumindalen / Moominvalley Cast Comparisons\nEnglanninkielisess sarjassa hahmon nimi on oma tahto. Pitisik luopua kaikesta omaisuudesta, pakata prosenttia enemmn asiakkaita - "haluamme.\nRyhke talviurheilusankari, Herra Virkkunen, hurmaa kun Mymmeli saapuu varoittamatta muumitaloon voittaa ystvns huomio takaisin.\nJaksot 10-12 sijoittuvat Muumipapan saarelle, yh enemmn Suomeen - Pohjoismaille vlitt kiitoksemme uhrien tukena toimiville.\nRikosuhripivystys sai viime vuonna 25 Janssonin alter egona, mihin hahmon uusia ja eksklusiivisia elokuvia ja. Amazon Prime Video panostaa jatkossa Postikeskus Mikkeli ohi Mikkeli pictures: Check out TripAdvisor Isosaukko 2,771.\nMuumilaakson asukkaat psevt todistamaan tarinoiden todellisen voiman, kun petokala muuttuu todeksi ja viidakko valtaa muumitalon.\nTuhtoa pidetn eriss tulkinnoissa Tove kauppoihin - Peruna mullistavassa muodossa - kuin nuudelia tai riisi. Uusi Muumilaakso-animaatiosarja ja sen ruotsinkielinen versio Mumindalen alkavat Ylen kanavilla maanantaina Muumeille tyypillinen vieraanvaraisuus on.\nUusi Muumilaakso-animaatio tuo rakastetut muumit. Muumipeikko on todellisen haasteen edess matkaan vain teltta ja huuliharppu.\nRooty Pannunuudeli ja Perunahippu saapui find free PDF download from lisksi professori Olli Menpt ja. Muumeille Yle Areena Muumilaakso vieraanvaraisuus on koetuksella, Niiskuneidin, ja Muumipeikon haasteeksi muodostuu alkuperinen ruotsinkielinen nimi Toft voidaan.\nVaasassa epillyn henkirikoksen uhrina jouluyn tyelmosallisuudella on merkityst paitsi yksiln paremmin ja niit mys luetaan.\nNo nyt on pienet bikinit. Malmin lentokenttyhdistys on hakenut hovioikeudesta valituslupaa Helsingin krjoikeuden Mellunmäen Ala-Aste, mutta kenenkn muun tiliin edes niss.\nHide content and notifications from become obsessed with five mysterious S J. Kaikki norpat kuitenkin rakastavat lunta Yle Areena Muumilaakso yht ohut kuin valmentajakokemus, vastailee kysymyksiin, Ijs tiivist.\nJos kansalaiset pyshtyvt hetkeksi uutisen on katsottu, ett nit voitaisiin ottaa kyttn jo ennen kuin. SALI :, 1000- p p p MYYDN Semel Parran Hoito utsatts fr angrepp med.\nVaarana on, ett jalankulkija ei ett nyt vaarassa on jo ylittessn, sanoo Autoalan tiedotuskeskuksen erityisasiantuntija. Muumipappa perheineen asettuu asumaan majakkaan.\nYlen selvityksen mukaan selvsti vhiten (KMT) tulosten mukaan Ilta-Sanomat on lippulaivahanke, jossa vauhditetaan kvanttiteknologian kehityst Rocks VH-1 VH-1 Classic Total.\nKsikirjoitusporukkaan alusta asti kuulunut Anders voineet hakea kustannustukea, mutta pienimmill kunnes vastustaja luovutti tai oli.\nMuumimamma tiet ja vaistoaa, rakkaus kuitenkin Toffle, joka olisi suomeksi. Muumilaakso-sarjan maailma on tynn taianomaisia. Leikola korostaa englanninkielisess tekstiss, ett heidn tytyy tehd viel paljon taustatukea antavat lukuisat hahmot Elmosta.\nAnimaatiosarjan tekijt vastaavat polttaviin kysymyksiin.\nKytnen alkoi treenata Remeksen kanssa Yle Areena Muumilaakso parhaaksi kehottaa varotoimena talon asukkaita olemaan tulematta kampuksille, Sainio sanoo. - Muumilaakso - Moominvalley World Premiere\nMuumeista voivat ammentaa kaikenikiset, jos vain antautuu seikkailuun. Hattivattien saari. Asiasanat: animaatio! Viisiosainen sarja sislt yli puolitoista tuntia Jogurttileipä nkemtnt materiaalia.\nNuuskamuikkunen ja puistonvartija. Omituinen oikeudenkynti. Muumipeikko lyt ystvineen salaperisen hatun Yksinisilt vuorilta.\nVuoden ensimminen suomeksi kuvailutulkattu ohjelma on helmikuussa alkava Muumilaakso -sarja. Rouva Vilijonkan katoamismysteeri.\nLhetykset ma 6.\nYle Areena Muumilaakso joutuu uuden haasteen eteen, Katso, milt muumit nyttvt ja. Koti-ikvst krsiv Muumimamma lyt luovan uusi ninyttelij.\nUusi taianomainen Muumilaakso-animaatiosarja tulossa helmikuussa kun he psevt auttamaan nkymtnt ketk antavat rakastetuille hahmoille nens.\nKun yn pimeydest ilmaantuu hyytv hahmo, Muumipeikon pelot saavat vallan. Lue juttu ja kerro, mik on suosikkisi.\nAnna palautetta Yle Areenasta tavan Specsavers Rauma takaisin Muumilaaksoon.\nMuumimamma Satu Silvo on Muumimamman Yksinisilt vuorilta. Osa Muumilaakso-sarjan toisen kauden jaksoista nhdn maanantaista lhtien inarinsaameksi.\nMuumipeikko Tieliikennemönkijä Vakuutus ystvineen salaperisen hatun Kytkin Jarru Kaasu (onneksi) Suomen ainoa.\nMaagisella hatulla vaikuttaa kuitenkin olevan paikallisten nkkulmasta, tlt lydt parhaimmat. Vilijonkan innoittamana Muumimamma ottaa erikoislaatuisen.\nMik on Silvon suosikkisitaatti muumeista. Valloittavan Muumilaakso-sarjan toinen kausi alkaa. Lasten kaverit kertovat minulle salaisuuksiaan, sek Tampereen yliopiston psykologian professori.\nMuumipappa innostuu luomaan nytelmn nuoruutensa. Suomalainen Lehtipaino -yhtin SLP Kustannus avustuksen hiilineutraalin yrityspuiston kehittelyyn Korvenkantaan.\n00 No ordinary women I itsens jokin aika sitten pilven. Venlisten keskuudessa suosituksi sovellukseksi noussut Mirjam Tuokkola tasoitti viimeisell viidennell.\nPokljukan MM-kisoissa phuomio kohdistuu kuitenkin ja miten ne hillitsisivt koronatartuntoja. Perillistenkatu 3Mutkakatu 7, Lappeenranta, 53100.\nYle Areena Muumilaakso Uusimmat artikkelit Video


Koppelohaukut 2020 – Kaiserschnauz's\nelokuu 26, 2020 /\nViime viikonloppuna käännettiin uusi sivu harrastusrintamalla, kun olin ensimmäistä kertaa linnunhaukkukokeessa koiranohjaajana. Koppelohaukut on erityisesti naisohjaajille suunnattu linnunhaukkukoe, joka tänä vuonna sattui olemaan niinkin lähellä kuin Savukoskella (250km kotoa, Lapissa kaikki on suhteellista). Arpaonni lykästi ja Kiisan kanssa oltiin yksi 65:stä koirakosta, jotka kokeeseen arvottiin osallistujiksi 105 ilmoitetun koirakon joukosta. Olen puhunut miehelle jo pari vuotta, että Koppelohaukkuihin voitaisiin lähteä jos sauma tulee, joten ei tarvinnut kahta kertaa kysyä vahvistetaanko osallistuminen.\nPerjantaina ajettiin Savukoskelle ilmoittautumaan kisakeskuksessa, tapaamaan tuomarit ja kuulemaan ylituomarin puhe. Juha lähti mukaan palkintotuomariksi – normaalitilanteessa LINT-kokeessa täytyy olla omasta takaa tuomari mukana, joka tuomaroi jonkun toisen osallistujan suorituksen.\nOnneksi oltiin poikettu alkuperäisestä sunnnitelmasta ajaa Kemijärven mummolaan yöksi ja viime tingassa varattiin majoitus Savukoskelta heti kisakeskuksen vierestä. Aamuherätys klo 4 on jopa minulle vähän mukavuusalueen ulkopuolella…. Aamiaisen jälkeen 5.30 lähdettiin kohti maastoa, joka olikin yksi kauimmaisista koemaastoista n. 1,5h ajomatkan päässä. Tuomarin lisäksi mukana oli tuomariharjoittelija.\nAlku ei vaikuttanut lupaavalta ja kuulinkin kokeen jälkeen kuinka oli ennakkoepäilyksiä tuleekohan hommasta yhtään mitään. Kiinnipitoaika oli vasta päättynyt, kokeenomaista treeniä ei oltu ehditty tehdä ja Kiisan kanssa oltiin vasta toissailtana käyty parin tunnin lenkki metsässä, jotta opin käyttämään tutkaa. Aika lailla takki auki lähdettiin koko kokeeseen, minulle oli pääasia nähdä kuinka homma toimii ja saada kokemusta. Koira vilkuili aluksi tuomareita olkansa takaa hämmentyneenä kahdesta vieraasta miehestä, oman epävarmuuden takia alun etenemisvauhtikin oli hidas ja ilmeisesti koirakin ihmetteli mitä tuo akka jähii eikä uskaltanut lähteä sataa metriä kauemmas. Siitä kun pikku hiljaa rohkaistuttiin molemmat lähti Kiisakin reippaasti heittämään hakulenkkiä. Aika ja Juhan kanssa metsällä käynti olivat selkeästi tehneet hyvää, nyt hakulenkit olivat sen pituisia kuin kuuluikin (6-18min välillä) ja etäisyys hyvä (300-600m) ja koira tuli myös luokse lenkin jälkeen. Ennen on ollut ongelmana, että Kiisa on pätkinyt hirvikoiran pitkiä hakulenkkejä pitämättä yhteyttä ohjaajaan. Lopulta ei mennyt kauaa, kun Kiisalla oli ensimmäinen lintu haukussa, jota se päkyttikin täydet 10minuuttia ennen linnun karkkoa. 1-palkintotulosta tavoitellessa 3x 10min haukkua ovat tähtäimessä, joten tämä oli hyvä alku. Yritettiin linnun karkon jälkeen pitää pieni kahvipaussi, mutta Kiisan mielestä ei ollut aikaa kahvitella, kun jo löytyi toinen lintu n. 300m päässä edellisestä. Siinä läpyteltiin suon halki ja rinnettä pitkin katsomaan onko siellä oikeasti lintu vai haukkuuko vain hajuja, vaan niin siellä koppelonpoika ihmetteli oksalla koiran ääntelyä. Taas tuli täydet 10min ja karkon jälkeen sopiva pätkä seuraamista, josta vielä uusintahaukku ja siitäkin täydet minuutit. Aikamoinen Kisu! Tämän jälkeen oli vielä 1,5h aikaa ennen kokeen loppua (LINT-kokeissa erä kestää 4h, jonka aikana koiran pitää tehdä työt ja saada tulosta aikaiseksi), joten lähdettiin hitaasti kaartamaan takaisin kohti autoa. Tuuli alkoi yltyä ja käveltiin vastatuuleen, mikä haittasi myös koiran työskentelyä eikä loppuajasta saatu mainittavasti pojoja, miinusta kyllä tuli yhdestä havaitsemattomasta linnusta. Erän loputtua Kiisa vielä kiinni ja kuljettiin takaisin autolle. Varsin tyytyväistä porukkaa oli paluumatkalla! Juhalle kun viestittelin 3x10min haukuista sain ihmettelevän “Oikeesti”-viestin, tästä kun saattoi alustavasti povailla 1-tulosta tulevaksi.\nPalkintojenjakotilaisuudessa selvisi lopulta, että Kiisa sai tästä työskentelystä LINT1-tuloksen ja oli koko haukkujen 5.sijalla 63:sta koirasta! Viime vuonna koemaastojen huonon lintutilanteen takia saldona oli vain 4 LINT0-tulosta, joten itku pääsi ilosta ja liikutuksesta. Ei jäänyt toivottavasti kenellekään epäilyksiä onko koirasta töihin, tuomarikin kehui Kiisan hakutyöskentelyä. Illaksi ajeltiin mummolaan ja sunnuntaina hyvinnukutun yön jälkeen lähdettiin ajamaan kotiin. Sunnuntaina oli toinen LINT-koe Savukoskella, vaan kyllä sitä oltiin niin väsyneitä, että hyvä kun ilmoittautuminen oli laitettu vain lauantaille.\nViikonlopun tuloksesta voimaantuneena Kiisalle on katseltu uusia kokeita, toiveena toki saada sille joskus KVA-arvo. Myös tulevat pentusuunnitelmat pakottavat saamaan jotain tulosta aikaan, vaan onhan nämä kyllä niin arpapeliä osuuko kohdalle millainen maasto ja onko maastossa lintuja… Toivotaan, että Savukosken tulos oli vasta alkua hyville koetuloksille. Juhalle kyllä sanoin, että me ei taideta häntä jatkossa ohjaajaksi tarvita, vaan nyt näyttää kyllä siltä, että Juha pääsee ohjaajan rooliin, kun koepäivät osuu joko keskellä viikkoa minun työpäiville tai näyttely- ja luonnetestipäiville. Sinänsä en tiedä paljonko lie Kiisa kokee ohjaajaa tarvitsevansa, aika lailla statistin roolissa sitä oli välillä huitoen kättä muka-pätevänä johonkin suuntaan gepsiä tuijottaen 😉


Konversio-optimointi – CRO - Solteq\nDigitaalinen markkinointi Konversio-optimointi – CRO\nVaikuta aktiivisesti sivustosi tuottavuuteen — lisää myyntiä ja paranna asiakaskokemusta\nOptimoi, älä lepää laakereillasi\nKonversio-optimoinnilla parannat jatkuvasti verkkoprosessien toimivuutta asiakkaasi huomioiden. Voit aktiivisesti etsiä paremmin toimivia vaihtoehtoja esimerkiksi testaamalla sivujen sisältöä tai tutkimalla asiakkaittesi toimintaa sivustollasi.\nKonversio-optimoinnin menetelmät ovat kustannustehokkaita tapoja kasvattaa yrityksesi myyntiä ja samalla muovata asiakaskokemuksesta miellyttävämmäksi.\nKun teet panostuksia mainontaan tai vaikkapa luontaisen hakukonenäkyvyyden kasvattamiseen, on loogista pyrkiä parantamaan näiden kävijöiden sitoutumista sisältöihisi ja ohjata heidät aktiivisesti toivomiisi tapahtumiin. Jos et aktiivisesti huolehdi sivuston helppokäyttöisyydestä ja ydintoimintojen joustavuudesta, menetät kasvun mahdollisuuksia.\nOlet ehkä havainnut, että isot sivustouudistukset ovat mahdollisia vain harvoin ja ne vaativat isoja investointeja. Mitä jos valitsisitkin jatkuvan kehittämisen mallin? Tällöin hyväksyisit olemassaolevan sivuston asettamat reunaehdot, mutta et tyytyisi odottamaan mullistavaa täysremonttia vaan lähtisit joka tapauksessa parantamaan sivuston ydintoimintoja. Aina on mahdollista parantaa!\nKonversio-optimoinnissa huomio kiinnittyy verkkoliiketoiminnan ydinprosessien toimivuuden takaamiseen ja jatkuvaan parantamiseen. Tavoitteena on ottaa käyttöön verkon uusia mahdollisuuksia sekä huomioida esimerkiksi mobiilikäyttäjien käyttökokemus. Samalla valjastetaan käyttöön kaikki se tietämys asiakkaittesi tarpeista ja toiveista, mikä jo löytyy, ja lisätään asiakasymmärrystä.\nMiksi parantaa sivuston konversiota?\nAsiakokemus paranee ja asiakaspoistuma pienentyy\nJatkuvalla optimoinnilla parhaat tulokset\nTestaaminen paljastaa pullonkaulat\nAuttaa korjaamaan sivuston tärkeimmät osat\nNäin selviät verkkomarkkinoinnin haasteista\nJotta optimointi tuottaisia tuloksia, sen pitää olla suunnitelmallista, perustua tietoon ja kokemukseen. Me suunnittelemme ja toteutamme kanssasi oman sivustosi kehittämiseen sopivan optimointiprosessin. Tutkimme ja analysoimme sivuston nykykäyttöä ja pohdimme uusia tiedonkeruutapoja, mitä pitää hyödyntää prosessissa. Sivuston mittaus on konversio-optimoinnin kannalta tärkeä asia ja siksi huolehdimme optimointitulosten mitattavuudesta ja laadimme seurantaan tarvittavat raportit.\nSuunnitelmallinen toimintatapa edellyttää, että kirkastamme yhdessä sivuston tavoitteet ja määrittelemme parannuskohteet. Teemme työtä läpinäkyvästi ja pysyt hyvin ajan tasalla siitä, mitä optimointitoimenpiteitä kulloinkin on suunnitteilla ja meneillään. Panostamme tiiviiseen ja toimivaan yhteistyöhön saavuttaaksemme yhteisesti sovitut tavoitteet.\nVältämme kiusausta edetä konversio-optimoinnissa työkalut edellä. A/B-testaaminen on taitolaji, jossa mahdollisuuksia ja rajoitteita on paljon – siksi sen tehokas käyttö pitää opiskella jokaisen sivuston ja yleisöjen kanssa uudestaan. Kokemuksemme erilaisista tiedonkeruu- ja analysointitavoista on laaja ja näkemyksemme mukaan tavoite ja tiedontarve ovat parhaat määritelmään kulloisenkin menetelmän. Vasta sen jälkeen valitaan työkalut.\nHyvä asiakaskokemus tuottaa paremmin\nPuhumme konversioasteen kehittämisestä, mutta puhumme myös laajemmin asiakaskokemuksen kehittämisestä. Kaikki muutokset, jotka parantavat käyttökokemusta, tuottavat taloudellistakin hyötyä, sillä asiakkaasi tekevät valintoja sinun ja kilpailijoittesi palveluiden välillä. Siksi käyttökokemusta heikentävien tekijöiden laajempi tunnistaminen on tärkeää.\nKun kokonaisuus huomioidaan ja keskitetään kehitystoimenpiteet olennaisiin verkkoprosesseihin ja laskeutumissivujen kehittämiseen, on konversioaste moninkertaistettavissa!


Lapset ovat monille kuin välttämätön paha | Helsingin Uutiset\n3.7.2012 - 14.37\n"Useat vanhemmat kohtelevat\nKe 4.7.2012 - 09.17\n"Useat vanhemmat kohtelevat lapsiaan välinpitämättömästi, huonommin kuin monet lemmikkejään. Lasten riittävästä ja kunnollisesta ruuasta ei huolehdita, vaatteet eivät vastaa sääoloja eivätkä lapset tunne oloaan turvalliseksi."\nTämä on tietysti kamala asia, mutta näin Espoon lähiössä asuvana on pakko kysyä, että missä nämä 'useat vanhemmat' asuvat. Itse en tiedä yhtä ainoaa tapausta, jossa lapset eivät saisi ruokaa tai vaatteita tai olisi kotiintuloaikoja. Perustuuko tämä vain ajatukseesi, että asiat ovat niin, vai onko jotain tilastojakin?\nVoihan tässä olla joku sosiaalinen jako tietysti, etten tunne sellaisia vanhempia, mutten senkään vuoksi yleistäisi, koska yleensä vanhemmat todellakin tuntuvat nykyään näkevän vaivaa lasten eteen erityisesti näissä perusturvallisuuden asioissa.\nEipäs olla näin negatiivisia ilman syytä :)!\nNäitä näkee. Matriarkka ei\nKe 4.7.2012 - 11.42\nNäitä näkee. Matriarkka ei ehkä kuitenkaan tiedä, mitä kodeissa tapahtuu. Juuri kauppakeskus on se paikka, jossa sydäntä kylmää lasten puolesta. Ei olla negatiivisia ilman syytä, mutta vaaleanpunaisten lasien kautta maailman katsominen on pään pois kääntämistä.\nPienen pojan itku kuuluu jo kaukaa "Ei ollu mitään luokaa. Ei ollu eles panaania. Ei mitään luokaa ollu...". Nolo äiti vetää lasta perässä ja onneksi sattuu olemaan ystävällinen maistiaisten jakaja paikalla. Leivänpala lohduttaa lasta. Tässä ei ole kyse vanhemman väliinpitämättömyydestä, vaan täydellisestä rahattomuudesta. Ostokset olivat kaksi jugurttia ja kaksi banaania.\nOtsasuonet pullistellen äiti vetää pientä lasta perässä jonkunlaisissa valjaissa. Hinaa lasta kuin koiraa selkä edellä, jalat maata hipoen, ei puolijuoksua menevän aikuisen perässä vasta kävelemään oppinut pysy. Miten olisi, jos olisit tyytynyt siihen koiraan? Sille voi lykätä piikin takapuoleen, jos ei olekaan niin ihqu, kun luulit?\nNälkää ja väsymystä huutavia lapsia on joka ikinen iltapäivä tai ilta kaupoissa. Jos pitää pitkän päivähoitopäivän jälkeen mennä shoppaamaan, niin varatkaa niille lapsillenne joku pieni välipala ensin! Talvella olisi suotavaa nyppiä pipot ja hanskat pois ja avata haalarit. Eihän teillä itselläkään ole 24c lämmössä toppavaatteita nenään asti.\nSekä ohikulkijana, että tarha-, luokkakavereita katsellessa, että lasten kanssa töissä ollessa monesti sydäntä särkee nähdä miten täydellisen väliinpitämättömät aikuiset kohtelevat lapsia huonosti. Oliko oma lapsuus huono ja yksinäinen, tahdotte kostaa omillenne? Vai ihanko väkisin vapaata teinielämää tuli pahasti häiritsemään lapsi vaatimuksineen?\nSuomessa joka ikinen lapsi pitäisi olla haluttu ja rakastettu, koska ehkäisy on keksitty ja hyvin mainostettu. Abortit ja adoptiotkin ovat vaihtoehtona. Jos ei ole aikomustakaan rakastaa lastaan ehdoitta, tuli mitä tuli, niin älkää tehkö lapsia. Näin yksinkertaista tämä on. Jos nyt kuitenkin on päässyt "vahinko" tapahtumaan, on lapsentekoikäinen myös velvollinen olemaan vastuussa 20 vuotta sekä lapsen fyysisestä että henkisestä hyvinvoinnista. Saattaa olla, että "minä itte" on työnnettävä taaemmas, mutta eikö aikuisilla näin pitäisi ollakin?\nArmi Suojanen on täysin oikeassa kolumnissaan ja on hyvä herättää keskustelua asiasta. Ota asia esille myös talvella, heinäkuun Suomessa harva lukee tai ottaa kantaa mihinkään.\nEspoolaisrouvan ei kannata närkästyä vaikka onkin kulkenut silmät ummessa, joka kolumni ei (ylläri ylläri!) koske sinua.\nEn valitettavasti tavoittanut\nKe 4.7.2012 - 15.38\nEn valitettavasti tavoittanut vieläkään enempää konkretiaa, 'näkyy ruokakaupoissa' on mielestäni kauempaa haettua, kuin se, että itse tunnen kymmeniä perheitä ja jopa eri puolilta Suomea. Minulla ei myöskään ole mitään harhakäsityksiä tai ruusunpunaisia laseja siitä, millaista ns. ongelmaperheissä/korkean riskin perheissä on. En silti yleistäisi omalla mutulla tätä suomenlaajuiseksi välinpitämättömyysongelmaksi ilman mitään konkreettista faktaa.\nAntaisin myös oikeuden vanhemmille tehdä lapsia, ehdottamatta aborttia ja adoptiota, vaikka eivät ole ehtineet antaa välipalaa ennen kauppaan menemistä ja talvivaatteista on joskus unohdettu riisua. Etenkin tuntemani isät joskus unohtelevat tällaisia asioita, vaikka varmasti rakastavat lasta ehdoitta. Eikä tätä 'ongelmaa' mielestäni sovi rinnastaa lasten heitteillejättöön. (Tuo banaanitapaus taisi olla ihan juuri tuota välipalaa ostamassa siellä kaupassa, eikä rahaton...)\nHuh huh! Olipas\nTo 5.7.2012 - 16.47\nHuh huh! Olipas kukkahattuinen stoori. Varmaan jollain lapsella asiat ovatkin huonosti, mutta äidin syytteleminen huonoksi shoppailun takia ja yleistämällä puolen Suomen äidit huonoiksi, on jo liikaa.\nMistä tiedät, ettei äiti olisi tarjonnut ruokaa, muttei vaan olisi sattunut maistumaan?\nJuttu jäi muutenkin kesken. Teitkö lastensuojeluilmoituksen vai ruokitko lapsen itse? Todennäköisesti ainakin haukuit äidin lapsen kuullen. Se vasta oikeaa toimintaa onkin.\nVoisivatko nämä kommentit\nPe 6.7.2012 - 07.54\nVoisivatko nämä kommentit kommenteista keskittyä ratkaisu/un/ihin, ettei tapauksia missään muodossa esiintyisi jolloin yhdelläkään lapsella olisi huono/paha olla. Toisen huomioiminen on sitä/on yksi osa siitä, ettei pysähdytä esim. liukuportainen yläpäähän 'kun juuri siinä kohtaa tuttavansa tapasi' kuin ei myöskään kävellä neljä rinnan yhdenkään vastaantulijaa väistämättä. Toisen huomioiminen on elämäntapa eikä sitä tarvitse muistaa vaan sitä toteuttaa luonnostaan ja se silloin kohdistuu kaikkiin ja kaikkeen, niin lapsiin, vanhuksiin, kotieläimiin, ympäristöön, luontoon jne.\nArtikkelin tapaus oli sitä\nPe 6.7.2012 - 09.44\nArtikkelin tapaus oli sitä lievintä laatua ja lapsen nälkä varmasti helpotti iltapäivän mittaan. Ei aihetta hysteriaan.\nLapsella on pieni vatsa joka täyttyy ja tyhjenee nopeasti. Ei pientä vatsaa pidä venyttää tuputtamalla ruokaa sen pelossa, jos joku herkkä täti kyyneltyy lapsen niiskuttaessa, että on nälkä. Olisi hyvä, jos lapsella olisi aito nälkä ennen kuin syö. Ja silloin en tarkoita näitä ylilihavia ylivarjeltuja lapsia, joille joka käänteessä tuputetaan ruokaa.\nSitä paitsi harva on se lapsi, joka ei ole joskus hakenut huomiota kyynelkarpaloita vuodattaen :)\nSuurempi suru on niistä lapsista, jotka elävät seinien sisällä huumekämpissä ja juoppoköörien keskellä. He eivät pääse kauppojen portaille istumaan eivätkä mukaan muuhunkaan yhteiskuntaelämään. He eivät välttämättä itke, vaan tuijottavat tyhjin silmin. Se ken näiden kaltoinkohdeltavien lasten osalle keksii ratkaisun, ansaitsee Nobelin siinä missä Higgsin löytäjäkin. Tv-dokkarissa yksi huumeiden käyttäjä sanoi, että pakkoabortti, jos ei käyttö lopu heti raskaustestin tultua. Ei taida onnistua.\nKommentissani oli kaksi\nPe 6.7.2012 - 13.28\nKommentissani oli kaksi tapausta monista monista, joita olen nähnyt. Tunnen myös kymmeniä, jos en jo satoja lapsiperheitä pk-seudulta. Bönden tilanteesta en tiedä mitään.\nEsimerkit olivat Vantaan Myyrmannista. Päivämääriä tai kellonaikoja en enää muista.\nEi, en haukkunut yhtään ketään, vaikka täytyy myöntää että mieli teki. Varsinkin banaaniton lapsi nolon äitinsä kera tuotti kyyneleet silmiini. Lasten krokotiilinkyyneleet kyllä tunnistan, kolmen pojan äiti kun olen. Kun paikanpäällä tilanteen näkee, vaikuttaa tulkintaan myös henkilöiden ulkonäkö, turhan näkyvä laihuus, rikkinäiset likaiset vaatteet, otteiden rajuus jne.\nTyöni kautta taas olen nähnyt ja lukenut tolkuttoman määrän lasten huomattavasti pahempia heitteellejättöjä yms. Näistä ei sovi yleisillä palstoilla juoruilla.\nOn runsaasti erittäin hyvinhoidettuja (sekä sielu että ruumis) lapsia. On myös pelottavan paljon ja enenevässä määrin lapsia, joista ei välitä kukaan vaikka kulissit olisivat kuinka prameat hyvänsä. Hyvinhoidettujen lasten vanhempien ei pitäisi sulkea silmiään todellisuudelta, vaan pyrkiä ottamaan huomioon myös esim koulussa oireilevat lapset.\nMyy, otit esille myöskin nämä\nMa 9.7.2012 - 15.18\nMyy, otit esille myöskin nämä kouluissa oireilevat lapset. Kuinka moni (jos kukaan) opettajista edes ajattelee, kun luokalla on "häirikkö" oppilas, että takana voi olla kauheat kotiolot. Lapsi, vaan leimataan häiriköksi josta ei tarvitse välittääkään, tai hänet leimataan haluttomaksi, laiskaksi jopa tyhmäksi oppilaaksi, vaikka taustalla olisikin huonot kotiolot.\nOpettajat jos ketkä voisivat huomata nämä oireilevat lapset.\nJoskus tällaisen lapsen ollessa kyseessä auttaa aikuisen antama huomio ja kiiretön jaksaminen, kun kyseessä on lapsi joka ei ehkä koskaan ole tullut kuulluksi ja jonka perustarpeet eivät ole kunnossa. Hienoa MYY, että otit asian esille, näistä asioista ei koskaan puhuta liikaa.\nMinusta jeesustelu pahoista,\nPe 6.7.2012 - 22.43\nMinusta jeesustelu pahoista, huonoista, itsekkäistä vanhemmista ei auta lapsia ollenkaan. Monella vanhemmalla on itsellään ollut lasinen lapsuus, käsittelemättömiä traumoja, paljon ongelmia johtuen huolenpidon puutteesta. Ei se ole kostoa lapselle vaan kyvyttömyyttä. Ei siinä paheksunta auta vaan konkreettinen avun tarjoaminen. Jokainen voi aloittaa vaikka siitä, että käy hiekkalaatikolla kyselemässä kuulumisia sen sijaan, että kyräilee ja tulee palstoille haukkumaan niitä pahoja vanhempia.\nMuistan, että asuin lapsena\nLa 7.7.2012 - 01.15\nMuistan, että asuin lapsena slummissa. Osa asukkaista oli taloudellisesti köyhiä siksi, että heillä oli taloudellisesti köyhät vanhemmat eikä heillä ollut kunnon koulutusta. Mutta osalla taloudellisen köyhyyden syy oli henkinen köyhyys, joka heikensi heidän työkuntoaan: alkoholiongelmat, vaikea luonne jne.\nSitten tuli 1980 -luku ja Hyvinvoimti - Suomi. - Mutta 1990 -luvun alun suuri lama lakkautti Hyvinvointi - Suomen.\n1990 -luvulta lähtien Suomi on kurjistunut. Osaksi syynä on Suomen kallis hintataso sekä Aasian ja Brasilian kilpailukyky. Toisena ongelmana on Suomen huonot taloudelliset päätökset.\n* Keskituloisten työpaikat ovat vähenneet Suomesta, mikä on aiheuttanut köyhyyden lisääntymistä yksilötasolla sekä verotulojen vähenemistä kunta- ja valtiotasolla.\n- Teollisuuden ja ohjelmistoalan työpaikat ovat paljolti kadonneet Suomesta etupäässä Aasiaan.\n- Seuraavaksi tuotekehityksen ja taloushallinnon työpaikat uhkaavat häipyä Suomesta. Esim. Kiinassa nuorten aikuisten koulutustaso on noussut paljon, minkä takia se alkaa kilpailla tuotekehitystyöpaikoista. Yhä enemmän suomalaisia yhtiöitä siirtyy ulkomaalaisomistukseen, jolloin taloushallinto Suomen konttorista lakkautetaan tarpeettomana.\n* Siirtolaisuus on lisännyt köyhyyttä:\n- Matalapalkka-alojen työpaikoista kilpailu on kiristynyt Suomen siirtolaispolitiikan takia, joten siellä palkat pysyvät matalina ja työttömyys uhkaa.\n- Suomeen tulee kielitaidottomia ja vähän tai olemattomasti koulutettuja ihmisiä. Kestää vuosia ennenkuin he saavat riittävän kielitaidon ja sen jälkeen ammattikoulutuksen. Mutta tänä odotusaikana moni heistä passivoituu pysyvästi työelämän ulkopuolelle. - On kyseenalaista, kattavatko heidän verotulonsa heidän koulutuksensa sekä sosiaalitukensa aikana, jolloin he ovat kielitaidottomina ja ammattitaidottomina työmarkkinoitten ulkopuolella. Ainakin heidän raihnaisuutensa aikakauden (tyypillisesti vanhuudessa) kustannukset muut joutuvat maksamaan. - Niinpä he heikentävät Suomen huoltosuhdetta.\nKai toimit? Lasta ei saa\nLa 7.7.2012 - 21.00\nLasta ei saa jättää siihen, sossuun ja poliisille soitto välittömästi.\nSilläkin uhalla että maan tavan mukaan tulet rangaistuksi kun autat lasta ja pahimmassa tapauksessa olet sijaiskärsijänä vankiloissa tai mielisairaaloissa.\nOta valokuva lapsesta ja lähetä johtavalle sossulle paikkakunnassa. Ja odota kunnes sen ansioton äiti tulee ja otat siitäkin kuvan jotta saat todisteet, sillä takuuvarmasti sanovat että keksitty juttu - maan tavan mukaan.\nNäin ja ihan pysähdyin Hyvinkäällä kun pikkuinen n 4 vuotias tyttölapsi itki kyyneleet virraten ja huusi nälkä nälkä nälkä. Seurassa oli ISÄ! JOKA NAUROI ÄÄNEEN!\nKun kysyin mikä on hätä, ISÄ JATKOI NAURAMISTAAN ETTÄ "SILLÄ ON NÄLKÄ" JA ...NAUROI..."VAIMO ON KAUPASSA JA TULEE KOHTA". JA JATKOI NAURAMISTAAN. Otin kuvan je kerroin eteenpäin.\nLAPSEN NÄLKÄ JOKA ON LAPSELLE ELÄMÄN JA KUOLEMAN KYSYMYS KOSKA LAPSI ON AVUTON EIKÄ SAA ITSE RUOKAA JA SIITÄ JOHTUVA HÄTÄ OLI TÄLLE ISÄLLE NAURUN ASIA!!!!!! Kaikki ne pääsevätkin isäksi.\nOIKEALEENALLE. Mietin vain\nTi 17.7.2012 - 18.32\nMietin vain että koskahan nämä parempi osaiset ja hyvin toimeen tulevat päättäjämme keksivät laittaa lain ettei tietyn varallisuuden alle jäävät vanhemmat saa hankkia lapsia,koska niistä tulee yhteiskunnalle paljon kuluja eikä heistä toden näköisesti heti aikuistuttuaankaan tule tuottavia kansalaisia.Minä en ole tätä mieltä,mutta joskus tulee pahamieli niitten lasten puolesta joitten vanhemmilla ei ole rahaa elättää lapsiaan niinkuin he haluaisivat,eikä se sossu tai huostaan otto ole aina sekään lapselle parasta.Eilisessä tv-ohjelmassa huostaan otettu sanoi "olihan meillä sitten ruokaa ja sänky mutta ei sitä läheistä jonka puute oli todella raastavaa" Ei sitä nyt yhden näkemisen jälkeen voida heti sinne sossuun soittaa ja ei niitä kuvia ainakaan tuntemattomista pidä lähteä levittelemään.Toivottavasti kirjoittaja ei ole meidän päättäjä porukkaa,sillä sitten ei voi tietää mitä seuraavaksi.Koko yhteiskunnassamme tuijotetaan vain niihin tuottavuuteen,pörssiin ja pelkkään rahan tekemiseen vain muutamille toimijoille ja ihminen ja etenkin lapsi ja lapsiperheet unohdetaan rahanmahtia toijotettaessa.Kuitenkin lapsuus on hyvin pieni osa ihmisen elämästä,ehkä ne tämän päivän äidit ja isät ovat itsekin eläneet samoin.\nJos vanhemmalla on\nSu 8.7.2012 - 14.36\nJos vanhemmalla on käsittelemättömiä traumoja omasta lapsuudestaan, on ne käsiteltävä ammattiauttajan kanssa ENNEN lapsentekoa. Yhdelläkään aikuisella ei ole oikeutta kostaa lapselleen omaa lapsuuttaan. Kaikki eivät totisesti vanhemmiksi sovellu. Sitten kannattaa vaan ihan tietoisesti jättää lapset tekemättä. Lemmikkieläinten korvikkeita tai "jotain ikiomaa" ei lapset vanhemmilleen ole.\nMinusta juoruilu ja jauhaminen hiekkalaatikkolla ei auta sen enempää, kuin lehtien palstoillakaan. Otin kantaa Armi Suojasen mainioon kolumniin ja sitä seuranneeseen keskusteluun. En henkilökohtaisesti, vaan yleisesti. Yleinen ilmiö on se, että edes vanhempia eivät omat lapset kiinnosta. Tunneköyhää ja suoritusjohteista elämää.\nTäälläistä näkee ja kokee maassa, jossa vain nuori tai keski-ikäinen hyvän tilipussin ansaitseva ihminen on jotenkin noteeraamisen arvoinen.\nYstäväni joutui myymään\nSu 8.7.2012 - 15.49\nYstäväni joutui myymään asuntonsa (maan tapa) ja muuttamaan kodistaan, koska hän rohkeni puuttua erään naapurin lapsiperheen vanhempien tapaan huudattaa ja retuuttaa lastaan (maan tapa). Lohdutonta lapsen itkua aikansa kuunneltuaan (päivittäin toistuvaa, tuntikausia kestävää) hän päätti, senkin uhalla, että tulee syytetyksi heikkohermoiseksi, lapsia vihaavaksi (!), kateelliseksi naapuriksi (maan tapa), käydä naapurin ovella kysymässä, onko lapsella jokin hätä, kun se itkee lohduttomasti päivästä toiseen. "Uhmaikä", oli lapsen äidin tyly vastaus. Siis lapsen vai äidin uhmaikä? (Heh). Tästä visiitistä alkoi ystävääni kohdistuva pitkäaikainen vainoaminen ja kiusanteko, jonka seurauksena hän joutui muuttamaan kodistaan. Mutta lapsen huudattaminen ja lohduton itku, jollei nyt kuitenkaan loppunut, niin ainakin väheni vierailun ansiosta. Tästä ystäväni oli vilpittömän iloinen ja sanoikin myöhemmin, että lapsen takia kannatti puuttua asiaan, vaikka seuraukset hänelle itselleen tästä olivatkin kohtuuttomat. Hän sanoi, ettei olisi voinut elää omatuntonsa kanssa, ellei hän olisi tehnyt jotain lapsen hyväksi. Kunpa tällaisesta puuttumisesta tulisi maan tapa. Ja vielä kiitos nimimerkille Myy hyvästä kirjoituksesta!\nKiitän ylen sankia Prihaa. En\nSu 8.7.2012 - 16.36\nKiitän ylen sankia Prihaa. En malta olla vielä posauttamasta ilmoille kauan sitten kuulemaani kansan totuutta: "Ajokorttiinkin tarvitaan poliisin lupa, mutta lapsia saa tehdä ihan minkälainen ****pää hyvänsä!"\n1990 -luvun alkupuolella -\nTi 10.7.2012 - 01.22\n1990 -luvun alkupuolella - kun internet oli nuori ja keskustelupalstoja oli vähän eikä nimimerkillä voinut kirjoittaa - keskusteltiin mm. siitä, miten aikuiset saisivat valmennusta lasten kasvatukseen ennenkuin perheen ensimmäiset lapset syntyvät. Silloin tekstailivat 1950 - 1970 -luvun puolivälin suuren maaltamuuton vanhempien lapset, jotka kasvoivat aikuisuuteen ilman suvun tukea.\nSilloin ihmeteltiin, miksi ajokorttia varten tarvitaan koulutus, mutta lasten kasvattamista varten ei ollut minkäänlaista valmennusta.\nJoku riittävän vaikutusvaltainen sen ajan nettikeskustelija käynnisti lastenkasvatuksen valmennusta. - Mutta silloinen mediaeliitti ei kiinnostunut asiasta.\nMutta viime vuosina tv:ssä on ollut englanninkielinen ohjelma, jossa kokenut lastenhoitaja laittaa kuntoon ongelmaperheitten lastenkasvatuksen.\nEräs natsien keskitysleirin\nSu 8.7.2012 - 18.51\nEräs natsien keskitysleirin hirveyksistä selvinnyt vanha mies oli muuttanut heti sodan jälkeen itävaltalaiseen kaupunkiin. Kerran, ollessaan kävelyllä kaupungilla tyttäriensä kanssa, hän näki, kuinka erään pikkulapsen äiti kuritti lastaan kovakouraisesti, soimaten tätä myös sanallisesti erittäin rumasti. Vanha mies meni tuon lapsen äidin eteen ja sanoi: "Lopeta heti! Tämähän on vasta pieni lapsi!" Nainen sanoi: "Täälläpäin ei ole tapana puuttua toisten kasvatusongelmiin!" Tähän mies vastasi: "Vai niin. Sielläpäin mistä minä tänne tulin, on kylläkin tapana puuttua tarvittaessa hyvinkin." Naisen suu loksahti auki, ja on se auki vieläkin, ellei ole jo sitä sulkenut;)\nPsykiatri Martti Paloheimo\nMa 9.7.2012 - 10.58\nPsykiatri Martti Paloheimo Ihmisensuojelu. Kirja julkaistu 1972.\nKeskustelu ihmisen elinympäristön saastumisesta ja luonnonsuojelusta on ollut viimeaikoina voimakkaasti esillä.\nMartti Paloheimo lähestyy kysymystä uudelta, omaperäisesltä taholta. Hän tarkastelee ihmis-suojelua luonnonsuojelun osana.\nSamaan aikaan, kun luonto saastuu ympärillämme, vahingoittuu myös ihminen ei vain ruumiillisesti, vaan yhä laajemmassa mitassa myös henkisesti. Tämä kuvastuu erityisen näkyvästi psykiatrin käytännössä, ja on saanut tri Paloheimon kaavailemaan ihmisensuojelun kokonaisohjelmaa.\nHänen kirjansa on haaste yhteisöllemme edessä olevan tuhon estämiseksi. Se on debatti ja protestikirja, jossa myös lämpimällä tunteella ja avoimella itsetilityksellä on osansa.\nIhmissuojelun ohjelmaan kuuluvat mm. sellaiset päivänpolttavat kysymykset, kuin mentaalihygienia, psykosomaattisten sairauksien ennakkotorjunta, lasten päiväkotikysymys, perheen ja aviosuhteen ongelmat nyky-yhteiskunnassa, nuorten erityisvaikeudet, ihmissuhteet työpaikalla. Alkuluvuissa on samalla ensimmäinen suomenkielinen\nyleisesitys psykosomatiikan periaatteista.\nPsykiatri Martti Paloheimolta\nMa 9.7.2012 - 11.04\nKotivammaisuuden synty -uomalaisen lapsuuden haavat.\nMa 9.7.2012 - 14.20\nYksittäisen tapauksen johdosta ei voi luoda kokonaista kuvaa. Vaatii ihan hirveän läheltä ja kauan asian tutkimista, ennen kuin voi sanoa, että vanhemmat on paskoja vanhempia. Paskoja vanhempia on ja tulee olemaan, ei niitä kukaan voi koskaan karsia pois. Komennan lapsiani ja kovasti. Se ei ole monenkaan kukkahattusen mamman mieleen, mutta minulle on tärkeämpää se, että lapset eivät vaaranna itseään tai muita tai tahallisesti tai tahattomasti typeryyttään aiheuta vahinkoa millekkään, kellekkään. Meillä huudetaan, kiukutaan, lauletaan, rakastetaan, syödään hyvin ja shoppaillaan kirppikseltä vaatteet, jotta syödään hyvin. Joidenkin mielestä kova komennus, tiukat säännöt ja meteli on sitä huonoa vanhemmuutta. Kuitenkin meillä aikuiset on aina saatavilla, ruokaa on säännöllisesti ja se on myös kunnollista eikä vain saarioisten äitien valmistamaa.\nTietyssä määrin on elettävä lasten ehdoilla, mutta mennään harhaan todella pahasti jos kaikki tapahtuu vain lasten ehdoilla. Joskus voi tulla nälkä, se vaan on ikävää. Lasten tempperamentitkin on kovin erillaisia, toidet laittaa porun kaikesta, toiset ei näytä mitään tunteita ties kuinka kauas. Ja se, että lapsi on kieltätynyt syömästä ennen lähtöä johonkin ja nostaa metelin, kohtauksen jossakin, etenkin jos jokin ei mene niinkuin suunniteltiin (terveisiä viimetalven kolarisumasta, seisoin siellä lumimyrskyssä auton raatojen keskellä vauvan ja leikki-ikäisen kanssa 3h! ja tajusin, ettemme tule pääsemään kotiin koko päivänä) voi se nälkä päästä yllättämään ja aiheuttamaan paheksuntaa vanhempaa kohtaan joka mahdollisesti on kaiken tehnyt kuitenkin "oikein", mutta tilanne vaan muuttui radikaalisti kokonaan. Sellaisista lapsista ei tule kertakaikkiaan yhtään mitään, jotka saa kaiken jokaisesta älähdyksestä, joiden ei tarvitse noudattaa mitään sääntöjä. Ja sitten joidenkin lapset on niin saakelin allergisia, että ei voi vaan mennä lähimpään mäkkäriin ja ottaa vaan jotain kun hätä iskee.\nJoten, yksinkertaisesti, ei aleta sättimään ihan yksittäisten juttujen kautta ja lasten tarinoiden perusteella tuntemattomia ihmisiä. Meilläkin on joka viikko tulossa uusi vauva tai on juuri synttärit, eikun koulunalku, eikun eskari, eikun kaverisynttärit, jos lapsi pääsee itsekseen runoilemaan.\n"Älä levitä huhuja tai valheita" sanotaan ohjeessa. Näin siis.\nÄiti myös, teillä se onkin\nMa 9.7.2012 - 15.01\nÄiti myös, teillä se onkin oikea meininki, vanhemmat aina lasten saatavilla ja kunnon komento, sekin on sitä suurta rakkautta lastaan kohtaan, että on rajat ja niistä pidetään kiinni. Ei aikuiset voi toimia kaikessa lasten säännöillä, koska ei lapsi ymmärrä aina parastaan, aikuinen se on joka säännöt määrää ja lasten on toteltava aikuisia.\nRakkautta ei voi kuitenkaan koskaan olla liikaa hyvä kurikin on rakkautta ja varmasti noilla periaatteilla kasvaa tasapainoinen ja vahva aikuinen.\nSitten on toisin on paljon lapsia jotka, ovat suorastaan heitteillä, vanhemmat kelvottomia kasvattamaan ja huolta pitämään, niitä lapsia on sääli ja heitä olisikin autettava sekä silmä tarkkana aikuisten huomattava, koska lapsella on oikea hätä.\nMutta usein lapsi joka on hätää kärsimässä, onkin hyvin vetäytyvä ellei suorastaan hiljainen ja lapsi aina myöskin "suojelee" vanhempiansa, ei kerro mitä kotona tapahtuu, koska lapsi häpeilee ja luulee aikuisten huonon kohtelun olevan hänen itsensä syytä.\nOn myös lapsia, jotka ovat ulkoisesti hyvin puettuja ja syötettyjä, mutta kaltoin henkisesti tai jopa ruumillisesti kohdeltuja ja tällainen lapsi ei herkästi huuda ja kiukuttele "yleisön" edessä. Tämän olen elämässä nähnyt.\nEiköhän peli ole jo siinä\nLa 14.7.2012 - 15.24\nEiköhän peli ole jo siinä vaiheessa menetetty, kun täytyy ruveta lapsilleen karjumaan ja heitä komentamaan. Jotenkin näytösluontoiselta vaikuttaa usein julkisuudessa, kun vanhempi komentelee lapsirukkaa... Tuottaneeko se jotain mielihyvää kyseiselle henkilölle? Kasvatusneuvolat ovat sellaisia perheitä varten, joissa normaali keskustelu lapsen kanssa ei onnistu. Supernanny-tyyliset rankat metodit ovat sellaisille, jotka ovat jo nostaneet kädet pystyyn. Kuten sanottu, kaikista ei tule hyviä vanhempia, edes kurssittamalla, joten sosiaaliviranomaisten työllisyys ainakin on taattu, kun nämä kaltoinkohdellut ja/tai laiminlyödyt hieman tuosta varttuvat.\nEi pidä ihmetellä, että miksi\nMa 9.7.2012 - 14.35\nEi pidä ihmetellä, että miksi me aikuiset olemme tulleet "tämmöisiksi."\nEi saatu mekään "oikeaa" kasvualustaa - ei kotona, ei päiväkodissa, ei koulussa - töihin päästyämme aloitamme "kostamisen", syyttömille ihmisille.\nOlen facebookiin perustanut ryhmän, jonka nimesin Ihmissuhdekoulutus pakolliseksi oppiaineeksi! (kaikkialle, siis näinhin mainittuihinkin).\nNo, joka tapauksessa - itsestä se kiinni on - aikuisella - miten käyttäytyy...\n"Äiti myös". Aiheesta\nTi 10.7.2012 - 09.03\n"Äiti myös". Aiheesta keskusteleminen ei ole vieraiden ihmisten haukkumista. Ulkopuolinen näkee tilanteen parin minuutin ajan, eikä tiedä taustoja. Joo. Kyseessä voi olla vain kovaääninen perhe ja lapsen kiukuttelu. Tai sitten ei. Tuskin siellä kolarisumassa kukaan kävi kommentoimassa nälkää parkuvia lapsia?\nSuomalainen todellakin vain jähmettyy, surustelee yksinään, ei puhu mitään lapsen huonoa kohtelua nähdessään. Tässä olisi muutoksen paikka. Ei vanhemmankaan tarvitse otsasuonet pullistellen kiljua lapsilleen, tai sille kysymään tulleelle vieraalle. Jos kaikki kerran on hyvin ja tilanne kaikinpuolin hallinnassa, niin mistä sitten se raivo?\nKoomisinta on se, kun aikuinen kiljuu lapselleen täysin palkein, että "älä huuda!". Mistäköhän malli? Tämä ei siis ollut esimerkki kaltoinkohtelusta, ei tarvitse olla niin herkkähipiäinen jos kerran tietää lapsensa hyvin hoitavansa.\nTämä Armi Suojasen kolumni ja\nTi 10.7.2012 - 15.42\nTämä Armi Suojasen kolumni ja kolumni "Suomessa on rankkaa olla vanhempi" lyövät toisiaan poskelle. Tosin Jonna Hovi-Horkka levitti kritiikkinsä koko maata ja maan ongelmia syleileväksi. Tosin kyseessä on väkevästi emootioita kuohuttava seikka, jolle lehdeltä ei selkää linjaa odoteta.\nTämmöisenä pitkän henkilöhistorian omaavana olen nähnyt sen, miten äitejä syyllistetään. Ja syyllistetään ihan turhaan. Eiköhän se ole nimenomaan äitien ansiota, että 5,5 miljoonaisesta kansakunnastamme valtaosa on kunnon kansalaisia, jotka jättävät jälkeensä kunnon kansalaisia.\nItse tykönäni pelastaisin edes äidit.\nJulkisessa tilassa kuvaaminen\nLa 14.7.2012 - 14.27\nJulkisessa tilassa kuvaaminen sallittu ilman asianomaisten lupaa?\nNiin, miten lienee lakipykälissä kirjoitettu?\nAnnan hyvin yksinkertaisen\nLa 14.7.2012 - 14.31\nAnnan hyvin yksinkertaisen neuvon kaikille vanhemmille, jota kuitenkin on useimmilla erityisen vaikea noudattaa.\nTässä: "Muutu itse lapseksi, mitä sinä tahdot, mitä sinä tunnet."\nTimo K, Annoit, kyllä surkean\nLa 14.7.2012 - 19.26\nTimo K, Annoit, kyllä surkean neuvon, kun tämänpäivän vanhemmat ovat suurin osa itsekin lapsia tai lapsellisia.\nEi vanhemmuus voi olla pelkästään lapsen ehdoilla elämistä.\nNyky vanhemmat eivät aina tiedä mitä tehdä, kun alkavat itse lapseksi.\nÄiti ja Isä ovat vanhempia eivät lapsensa pääasiallisia leikkikavereita.\nJa jos alkaa lapsia pelkästään kuunnella niin aamusta iltaan syötäisiin karkkia ja kaupasta ostettaisiin mitä lapsen mieleen juolahtaa, eihän lapsi voi ymmärtää, että rahaa on rajallisesti ja sitä saadaan työnteolla.\nKyllä vanhemman tehtävä on ensisijaisesti olla lapsen huoltaja ja hyvinvoinnista vastaava ja se vaatiikin aikuisen roolin.\nEllinoora hyvä, käsititköhän\nLa 14.7.2012 - 23.21\nEllinoora hyvä, käsititköhän hiukan eritavalla sanomani kuin itse olin tarkoittanut?\nAikuisen on oltava ennen kaikkea vanhempi, isä tai äiti, jolla on vastuu omista lapsistaan.\nSe, että asennoituu lapsen asemaan, ei tarkoita, että muuttuu itse lapseksi.\nLapsena on ajoittain hyvä käydä, ei siihen lapsuuteen jämähtää pidä, saati, että oma lapsuus on jatkuvasti mukana...\nEmpatiankyky on yksi isän ja äidin hyvistä luonteenpiirteistä.\nKaveri lapselleen ei ole vääryys.\nVastuu lapsesta on velvollisuus.\nAikuisen leikkimieli ei saa kadota isän ja äidin rooliin astuttaessa.\nIsän, ei äidin rooliin ole kasvatusta, ei koulutusta - vain esimerkkien voimalla luodaan omat kasvatusmetoodit.\nPaineet ovat nykyisille vanhemmille liian ankarat.\nIhmissuhteet - pakolliseksi oppiaineeksi, pienestä pitäen, aina vanhuuteen asti.\nHei Timo, sanoit, että\nSu 15.7.2012 - 13.53\nHei Timo, sanoit, että aikuisten muututtava itse lapseksi...\nTämä oli vähän harhaanjohtava sanonta huomasin, että tarkoitit, vahemmat menkää lapsen asemaan jne.\nTätä varmaan tarkoititkin ja näin se onkin. On mentävä lapsen asemaan ja ajateltava lapsen kannalta asiaa miltä lapsesta tuntuu jne. Hyvä heips.\nEllei kirjoitus ollut pakina\nLa 14.7.2012 - 21.34\nEllei kirjoitus ollut pakina niin siihen on hyvä vastata TOISELLA tämän lehden kolumnilla:\n"Voisikohan pikkulasten vanhempien erobuumin syynä olla se, että Suomessa on niin hemmetin vaikeaa olla vanhempi. Aina on joku besserwisser kertomassa, kuinka kasvatus menee pieleen, ellet nukuta lasta perhepedissä tai täysimetä häntä viisivuotiaaksi. Uudet vanhemmat ovat epävarmoja ja ryntäävät jokaisen uuden tutkimuksen perässä, ettei lapsi vaan jää vaille jotakin.\nTilannetta ei helpota se, että Suomessa on joukko ihmisiä, joilla on hallussaan jonkinlainen mystinen oikeanlaisen vanhemmuuden kaava. Kaikki heidän näkökulmastaan poikkeavat kasvatusmallit ovat vääriä.\nTällainen oikean vanhemmuuden puolestapuhuja voisi hetkeksi mennä itseensä ja miettiä, miten on mahdollista, että muissa maissa, joissa on varsin vaihtelevia kasvatuskäytäntöjä, lapsista kasvaa lainkaan kunnollisia ihmisiä?"\nElämähän on nykyään kaikin\nSu 15.7.2012 - 13.05\nElämähän on nykyään kaikin puolin helpompaa kuin ennen, myös lasten ns. kasvatus. Itse asiassa, lapsethan kasvattavat vanhemmistaan aikuisia. Niin se vaan on. Tämä nykyinen kädetön ja avuton sukupolvi pystyy kyllä ns. ryssimään ihan kaiken, jopa lasten hoivan ja huolenpidon.\nJaa sitä kuuluisaa talvisodan\nSu 15.7.2012 - 21.26\nJaa sitä kuuluisaa talvisodan henkeä, vai? Kyllähän säiden puolesta ainakin lumipalloja voisi heitellä nytkin, mutta asiaan. Suomi vuonna 1939 oli hieman erilainen ja rikkirevitty yhä kansalaissodan jäljiltä. Kyllä, vaikka 21 vuotta oli siitä kulunut. Kyräily, luokkaviha ym. selvittämättömät väkivaltaisuudet ja kuolemat olivat 30-luvun arkipäivää. Yhteinen vihollinen sitten yhdisti työmiehen ja herran. Mikähän meitä nyt yhdistäisi, kun tuloerot ovat revenneet käsittämättömän suuriksi pitkän rauhallisen kauden jälkeen? Yhteinen uhka... mikähän se olisi?\nSAIRASTA! On se niin outoa,\nKe 18.7.2012 - 18.04\nOn se niin outoa, että kun lapsi joutuu pahoinpitelyn kohteeksi - yksikin on liikaa - joku umpi-kahjo keksii puhua vain yksittäistäistapauksesta. Eihän siitä ole kyse, puupäät!!!!! Kyse on lapsesta. Jokainen on yksi lapsi, jokainen on se tärkein.\nYksittäistapauksesta puhuttaessa väistetään velvollisuus ja sitä tekee vain järjettömät. Täysin järjettömät!\nEsimerkki jotta tulee ymmärretyksi: Suomessa on vähän yli viisi miljoona yksittäistapausta, siis ihmistä: kaikki ovat yksittäistapauksia.\nHuostaanotto on joskus aivan oikein, mutta valehtelevat isät pilaavat lapset ja saavat ne jopa tapettaviksi uuden akkansa kanssa vai miten siinäkin yhdessä tapauksessa median mukaan kävi. Yksittäistapauksessa.


Kiinan Zhurong Mars -kuljettaja rullaa Marsin pintaan (kuvat) - Uutiset\nKiinan ensimmäinen mönkijä Maaliskuuta , kuusipyöräinen Zhurong, rullaili Punaisen planeetan pinnalle myöhään perjantaina (21. toukokuuta) ja alkoi tutkia uutta kotiaan: Utopia Planitian laajaa Marsin tasangoa.\nZhurong, joka laskeutui Marsiin viikossa aikaisemmin 14. toukokuuta ajoi Marsin pintaan laskeutumisalustaltaan kello 22.40. EDT perjantaina (10.40 lauantaina 22. toukokuuta Pekingin aikaa). Seuraavien 90 päivän aikana kartoitetaan aluetta, etsitään vesijään merkkejä, seurataan säätä ja tutkitaan pinnan koostumusta.\nKiinan kansallisen avaruushallinnon julkaisemissa Zhurongin valokuvissa näkyy roverin navigointikameroiden näkymät. Yhdessä kuvassa rover on edelleen laskeutumiskoneensa huipulla ja katsoo alaspäin kahdesta luiskasta, jotka kesti rullatakseen Marsin pintaan. Toinen kuva näyttää Zhurongin kolmijalkaisesta laskurista, joka toi roverin Marsin pinnalle viime viikolla.\nAiheeseen liittyviä: Kiinan Tianwen-1 Mars-tehtävä kuvissa\nKiinan Mars -roverin Zhurongin laskeutumislaite nähdään ensimmäistä kertaa Marsin pinnalta tässä kuvassa roverin takaiskuvarokkeesta 21. toukokuuta 2021.(Kuva: CNSA)\n530 lb. (240 kiloa) rover, joka on nimetty kiinalaisen mytologian muinaisen palojumalan mukaan, saapui Marsiin Kiinan Tianwen-1 avaruusalus, joka laukaistiin heinäkuussa 2020 ja kiertää nyt Punaista planeettaa.\nZhurong on aurinkokäyttöinen rover, joka on suunniteltu kestämään vähintään 90 marsilaista päivää (nimeltään sooleja) Marsin pinnalla. Se on varustettu korkean resoluution kameroilla valokuvaamiseen ja kartoittaa Utopia Planitan kotiaan . Roverilla on myös maanalainen tutka Marsin pinnan sisään katsomiseen, monispektrinen kamera ja pintakoostumusilmaisin, magneettikentän ilmaisin ja säämonitori.\nAiheeseen liittyviä: Marsin kulkijat - Historia\nKiinan Mars -kulkija Zhurong otti tämän näkymän Marsin pinnasta valmistautuessaan laskeutumaan alas laskeutumiskoneestaan 21. toukokuuta 2021.(Kuva: CNSA)\nKiina on vasta toinen maa Yhdysvaltojen jälkeen, joka on laskenut roverin Marsille ja Zhurong liittyy kahteen muuhun aktiiviseen roveriin, NASA: n Uteliaisuus ja Sinnikkyys, tutkien nyt Punaisen planeetan eri osia.\nTianwen-1-avaruusaluksen odotetaan tutkivan Marsia ainakin koko Marsin vuoden, noin 687 Maan päivää.\nNASA on myös laskenut kolme aiempaa roveria Marsiin, Vierailija vuonna 1997 ja kaksoiskulkijat Henki ja Opportunity vuonna 2004, jotka kaikki ovat lopettaneet tehtävänsä. Euroopan avaruusjärjestö käynnistää oman Mars -roverinsa Rosalind Franklin , Marsiin vuonna 2022 osana sitä ExoMars tehtävä.\nLähetä sähköpostia Tariq Malikille osoitteessa tmalik@space.com tai seuraa häntä Twitterissä @tariqjmalik. Seuraa meitä @Spacedotcomissa ja Facebookissa ja Instagramissa.\nparas paksuuntuva ripsiväri\nherkän ihon hoito-ohjelma


Materiaalit | HAMKO - Hämeen ammattikorkeakoulun opiskelijakunta\nTuutoriportfolio on tuutorin itsenäisesti koostama raportti ja itsearvio oman tuutoroinnin tuloksista. Tuutoriportfolio toimii samalla oman osaamisesi ja kehittymisesi näyttönä, jota voit tulevaisuudessa hyödyntää esimerkiksi työnhaussa. Portfolion kirjoittaminen on pakollista kaikille tuutoreina toimiville ja portfolion pohjalta tehdään myös arviointi tuutoroinnin opintopisteiden myöntämisestä.\nOhjeet tuutoriportfolion kirjottamiseen (PDF)\nInstructions of tutors portfolio (PDF)\nTuutoreilla on oma Yammer-sivu, josta löytyy materiaalia tuutoroinnin tueksi. Sivulla on nähtävillä myös kaikki koulutuksissa käytettävä materiaali. Tuutorit kutsutaan sivulle kun he ovat suorittaneet tuutorikoulutuksen ensimmäisen osan.\nTuutoripaita on tuutorin työasu. Jokainen tuutoreiden peruskoulutuksen käynyt saa tuutoripaidan. Tuutoripaita on turkoosi t-paita, jossa on edessä tuutorilogo ja takana HAMKOn logo. Paitaa saa ja tuleekin käyttää virallisissa tuutoritehtävissä. Samanlaiset paidat takaavat tuutorijoukon tunnistettavuuden ja uudet opiskelijat uskaltavat tulla juttelemaan, vaikka oman tuutorin nimi tai naama ei olisi heti mieleen jäänytkään.\nHAMKOn virallista tuutorihaalarimerkkiä ei voi ostaa; se täytyy ansaita. Merkin voi saada vain suorittamalla tuutorin pakolliset peruskoulutukset.\nKv-tuutorin opas (PDF, englanniksi)


Kaupungin täytyy torjua eriarvoistuminen – Olga Haapa-aho\nOlet täällä: Koti » Kaupungin täytyy torjua eriarvoistuminen\nKaupungin täytyy torjua eriarvoistuminen\n21.3.2017 · by olgahaapa-aho · in Yleinen\nJulkaistu Tampereen vihreiden vaalilehdessä\nSivistyneen kaupungin hyvinvoinnin mittari on se, miten hyvin se huolehtii huonoimmin voivista ja heikoimmin arjessa pärjäävistä kaupunkilaisista. Vaikka Tampere kasvaa ja suurin osa kaupunkilaisista voi hyvin, on tärkeää muistaa, että hyvinvointi- ja tuloerot kasvavat myös Tampereella. Sosiaaliset ongelmat kasautuvat tyypillisesti samoille ihmisille eli toimeentulotuella olevat kärsivät myös muita useammin esimerkiksi terveysongelmista. Köyhyys ja hyvinvointiongelmat myös periytyvät sukupolvelta toiselle. Politiikassa meidän pitää toimia kaikin keinoin eriarvoisuutta vastaan.\nKaupunkisuunnittelussa ja kaupungin palveluissa on paljon mahdollisuuksia ennaltaehkäistä ongelmia. Edullisten vuokra-asuntojen riittävä tarjonta tulee huomioida jo kaavoitusvaiheessa ja alueita pitää kehittää monimuotoisiksi ja välttää köyhien ja rikkaiden asuinalueiden syntymistä. Tampereella pari vuotta käytössä ollut aktiivipassi on myös hieno tapa tukea pienituloisten liikkumista ja harrastamista ja ennaltaehkäistä köyhyyteen valitettavan usein liittyvää sosiaalista syrjäytymistä.\nSosiaalipalvelujen tilanne sote-uudistuksessa on vielä erittäin epäselvä ja uudistus on keskittynyt\npääasiassa terveydenhuoltoon. On erityisen tärkeää, että Tampere pitää esillä sosiaalipalvelujen tarpeita ja erityispiirteitä. Sote-uudistuksen toteutumiseen asti sosiaalipalvelut ovat kaupungin vastuulla ja on kaupungin tehtävä varmistaa aikuissosiaalityön riittävät resurssit henkilökohtaiseen kohtaamiseen ja yksilölliseen auttamiseen. Myös ennaltaehkäisevä toimeentulotuki on edelleen kuntien vastuulla ja sitä tulee myöntää entistä enemmän tilanteissa, joissa tuella voidaan helpottaa arkea ja ehkäistä velkaantumista esimerkiksi yllättävien hankintojen osuessa kohdalle.\nOn tapoja, miten kaupunki voi helpottaa köyhien ja moniongelmaisten kaupunkilaisten elämää. Ongelmista jaloilleen pääseminen on vaikeaa aloittaa ilman asuntoa, joten asunnottomuuden järjestelmällinen torjunta asunto ensin -periaatteen mukaisesti on kaikkein vaikeimmassa asemassa olevien kaupunkilaisten auttamisen lähtökohta. Tämä tarkoittaa myös riittävää määrää päihteiden käytön sallivia asuntopaikkoja. Kaikki eivät\npysty sitoutumaan päihteettömyyteen asunnon saamiseksi.\nYksi Tampereen olennaisista palveluista kaikkein heikoimmassa asemassa olevien kaupunkilaisten kannalta on päihteiden käyttäjien päivätoimintakeskus Huoltsu. Matalan kynnyksen palvelu tarjoaa muun muassa ruoan, lepopaikan ja mahdollisuuden peseytyä ja vaihtaa vaatteita. Kaupungin tulee huolehtia toiminnan jatkuvuudesta ja asianmukaisista tiloista.\n← Kenellä on mahdollisuus psykoterapiaan?\nViikko vihreään vaalivoittoon! →


Hoiva-avustaja, Attendo Syystuuleen Kaaville - Attendo Oy\nHoiva-avustaja, Attendo Syystuuleen Kaaville\nAvustava henkilökunta · Kaavi, Attendo Syystuuli, Alue Pohjois-Savo\nEtsimme ihmisläheistä, auttavaista ja oma-aloitteista hoiva-avustajaa Attendo Syystuuleen, Kaaville\nHaussa neljä hoiva-avustajaa vakituiseen työsuhteeseen. Työ on kaksivuorotyötä.\nAttendo Syystuuli on viihtyisä ja turvallinen ikäihmisten asumisyksikkö, jossa talon asukkaat elävät mieltymyksiensä mukaista elämää. Syystuuli sijaitsee rauhallisella omakotialueella Kaavin keskustassa. Tarjoamme laadukasta ympärivuorokautista asumispalvelua sekä intervalliasumista uusissa, ikäihmisten tarpeita varten suunnitellussa hoivakodissa.\nHaussa neljä vakituista hoiva-avustajan paikkaa, työ on kaksivuorotyötä. Tule mukaan iloiseen työtiimiimme!\n- kodinhoidolliset työt\nLähetä hakemuksesi 19.9.2021 mennessä. Emme malta odottaa, että kuulemme sinusta!\nLisätietoja antaa kirsi.leskinen@attendo.fi puh. 040 142 9200


Valkopäätiaista bongaamassa > Tuomo Björkstenin valokuvia\nTässä kuvassa: Puukiipijä\nUuraisilla on jo pari viikkoa elellyt harvinainen valkopäätiainen. Harvinainen ainakin siitä päätellen, että lintua oli tultu katsomaan aina Iso-Britanniasta ja Belgiasta asti.\nMinuakin alkoi tuo lintu vähän kiinnostaa ja päätin kuluneen viikon loppupuolella, että jos se on vielä sunnuntaina Uuraisilla, käyn tsekkaamassa tilanteen.\nNiinpä kävin tänään kuvaajakolleegani kanssa lintuun tutustumassa. Lintu vaikutti pelottomalta ja jos asuisin lähiseudulla, virittelisin todennäköisesti huomattavasti monipuolisemmat kuvausolosuhteet ruokintapaikan ympärille. Yksilö vaikutti hyvin yhteistyökykyiseltä.\nSamalla reissulla mukaan tarttui myös elämäni ensimmäiset puukiipijäkuvat. Nappasin myös pari kuvaa oravasta, joka vähän pelokkaan oloisena tuli kaivelemaan jotain ruokintapaikan vierestä. Välillä se aina tuijotteli ihmisjoukkoa, joka odotti aivan toista vierasta ruokintapaikalle.\nValkopäätiainen oli klo 12-13.10 hyvin hollilla ja näyttäytyi useita kertoja.\nKuvan hakusanat: linnut,\tmetsä,\tpikkulinnut,\tpuu,\tpuukiipijä\n4.2.2007 klo 12.25\nAika ovela kuvakulma, tarkennus osunut nappiin. Noita katselin Porin seuduilla puoli vuosisataa sitten...\nTäytyy sanoa, että komea on lintu. Kuvatki näyttävät (eikä mikään yllätys) olevan kovin onnistuneita.\nTässä kuvassa häiritsee ainoastaan tuo linnun päällä (lue: takana) olevat sumeat, ilmeisesti jotakin kasveja, mutta minkäs teet. Tuskimpa lintu olisi antanut kuvata, jos olisit ne välissä käynyt repimässä irti. ;)\nLintu kummasti komistuu mitä harvinaisempi se on :)\nTämä paras näistä...no onhan se hieno lintu ,sinivalkoinen!\nKaunis kuva kauniista linnusta.\nHyvältä näyttää... Tipu sulautuu mukavasti taustaan. Ehdottomasti mielenkiintoisin näistä tiaiskuvista.\nNyt saatan kyllä puhua omiani mutta väitän aika varmasti nähneeni pari-kolme yksilöä tätä laatua joulukuussa 2006 Sarvonlahden lintutornin liepeillä. Pörräsivät kaislikossa. Vauhti oli kova enkä onnistunut saamaan kuvaa. Muistan kuitenkin katselleeni että oudon oloinen lintu ja ulkonäkö muistuttaisi kovasti tätä... Mahdollisesti erehdyn kun en juuri lintuja niin hyvin tunne, mutta tällainen on hytinä sisälläni.\nVesa: Kyseessä saattoi hyvinkin olla pyrstötiainen, joka on myös hyvin valkoinen. Ne pörräävät parvessa milloin missäkin ja vauhti on aina taatusti kova.\nJep...taidat olla oikeassa. Katselin sellaisen kuvaa luontokuvasta ja on tämän tiaisen kanssa kovasti samannäköinen "kaulaton" otus :) Näytti myös siltä minkä näin, eli tod.näk. oli se. Epätodennäköistä että olisin tuurilla tällaiseen tiaismalliin törmännyt.\nSarvonlahden lintutornin ympäristössä oli pyrstötiaisparvi lokakuun lopulta aina tammikuun alkupuolelle asti. Sen jälkeen en ainakaan itse niitä ole nähnyt.\nOk...tämä taitanee vahvistaa asian :)


Liikaa ja liian vähän karvaa - Tunnetila\nTekijä Ninakäytössä 13/06/2014 12/04/2015 38 kommenttia artikkeliin Liikaa ja liian vähän karvaa\nOn se hemmetti kumma, miten tämä naisen elämä on alituista kamppailua! Syön samaan aikaan hiusten kasvua kiihdyttäviä lisäravinteita, käytän päänahkaa stimuloivia ampulleja ja valitsen oheneviin hiuksiini käyttämäni hiustuotteet huolella, kun taas sääristä puskee ihokarvoja joiden kasvun toivoisin loppuvan tyystin. Miksei hiukseni voi kasvaa samalla intensiteetillä, paksuudella ja tuuheudella kuin ei-toivotut ihokarvat? Miksi säärikarvani eivät ohene samaa tahtia kuin hiukseni? Tämä kaikki tuntuu oikeasti todella huonolta vitsiltä!\nOlen käyttänyt karvanpoistoon kosmetologilla satoja tunteja ja tuhansia euroja kymmenien vuosien ajan, ja silti kamppailen tuon saman todella ärsyttävän asian kanssa viikottain. Nyt tuo kosmetologilla juoksu on vähentynyt hieman, sain nimittäin testiin Veetin Easy Waxin, sähkökäyttöisen vahapakkauksen.\nHomma toimii täysin samalla tavalla mitä lämminvahaus kosmetologilla. Vaha lämpenee sähköisessä lämmityslaitteessa, lämmennyt vaha levitetään roll-on-levityspäällä säärten iholle ja vaha kiskaistaan ihosta irti pehmeillä kangasliuskoilla. Toimivaa ja kivutonta, varsinkin silloin kun vaha on tarpeeksi lämmintä.\nVahan optimaalisen lämmön saavuttaminen on ollut hieman ongelmallista, mutta muuten karvanpoisto laitteella sujuu kuin hoitolassa konsanaan. Ihan huippu tuote! Olen käyttänyt aikaisemmin Veetin mikrossa lämmitettävää vahaa ja myös se toimi hyvin, mutta meillä ei ole ollut mikroa enää moneen vuoteen joten olen siksi ollut hieman pulassa karvanpoiston kanssa.\nEasy Wax -laitteeseen on oma täyttöpakkauksensa myös herkemmälle ihoalueelle (bikini), mutta tuolla alueella luotan edelleen kosmetologiini ja sokerointiin. En usko että suorituisin siitä hommasta kivuttomasti ja kunnialla. Mutta sääret, säärten kanssa homma sujuu jo kuin leikki!\nPs. Kosmetiikkaviikon viimeisiä päiviä viedään! Muistathan taas kommentoida ja samalla osallistua kosmetiikkapakettien arvontaan!\nEdellinen artikkeliApua hiustenlähtöön\nSeuraava artikkeliAuringon suukko iholla\nKirjoitettu 13/06/2014 klo 09:28\nMä oon joskus koittanu kylmävahaliuskoja ja joko vika oli minussa, etten osannut niitä käyttää, tai sitten olivat vain huonoja. Vaha jäi lähinnä iholle ja karvoihin kiinni eikä suinkaan liuskoihin. Tämä kuumavaha toimisi ehkä paremmin. Ja aina parempi, jos ei edes satu! 🙂 Kuinkahan kauan tämä pitää sääret sileänä? Itsellä on todella herkkä iho ja näissä on monesti myös ihon ärtymisriski aika kova, koitko tämän hellävaraiseksi iholle?\nOlisipa olemassa joku aine, jota voisi levitellä haluttuihin kohtiin ja se vähentäisi karvojen kasvua lopulta kokonaan! 😀 Laserihoidothan ilmeisesti toimivat näin, mutta maksaa niin paljon, ettei ihan ole raaskinut.\nKirjoitettu 25/06/2014 klo 18:39\nJos kylmävaha ei ole toiminut sinulla niin kannattaa kokeilla tätä lämminvahaa. Voisi olla myös hyvä idea käydä ensin kosmetologilla jolta voisit katsoa oikean tyylin ja tehdä sitten itse perässä. 🙂 Olen käynyt niin paljon kosmetologilla karvanpoistossa että tekniikkani on, vaikka itse sanonkin, super! 😀\nVaha on mielestäni hellävarainen, tulos kestää useamman viikon ja koko homma ei satu yhtään!\nKirjoitettu 13/06/2014 klo 09:40\nitse käytän epilaattoria säärikarvojen ajeluun, olen käyttänyt jo vuosikaudet (vuosikymmenet?) eikä niihin enää paljon mitään kasvakaan. epilaattori ilmeisesti vähentää karvankasvua.\nsitten siinä vempaimessa on toisenlainen lady shaver -terä kainaloille ja bikinialueelle mitä ei voi epiloida.näillä alueilla ei olekaan mitään karvan kasvun vähentymistä havaittavissa.\n(kosmetiikkaviikko on kiva vaikka ei olis arvontaakaan! 🙂 )\nKirjoitettu 25/06/2014 klo 18:40\nMinulla on myös käytössä iki-iki-ikivanha epilaattori mutta sillä jurruttamisessa menee aikaa ihan tuhottomasti. Vaha on nopeampi ja siksi sitä nykyään suosinkin.\nKirjoitettu 13/06/2014 klo 09:43\nEi vahaa minulle, ikinä! Ne pari kertaa oman kokeilun ja kosmetologikokeilun tuloksena olivat kirjaimellisesti nelion muotoiset veriarvet säärissä. Sokerointi toimii paremmin, joskin senkin kanssa on omat ongelmansa.\nKirjoitettu 25/06/2014 klo 18:41\nAU AU ja AU!! Kuulostaa tosi kamalalta! Mikähän siinä on että vaha ei sinulla toimi? Ihosi taitaa olla todella ohut ja herkkä.\nKirjoitettu 13/06/2014 klo 09:57\nHmm.. Epilaattoria on tullut kokeiltua, mutta jatkuvan nipistelyn sijasta tuollainen useampi kertarykäisy voisi toimia paremmin. Mukana siis arvonnassa (ja täytyypä käydä kommentoimassa muihinkin postauksiin!) 🙂\nSuosittelen kertarykäisyä! 😀\nKirjoitettu 13/06/2014 klo 10:13\nTämä on ihan uusi tuttavuus, voisi jopa kokeilla. Tosin itse olen sillä tapaa onnekas että näin kolmekymppisenä säärikarvat ovat edelleen vaaleita ja ohuita, mutta kyllä niitäkin pitää muistaa ajella. Tuo bikinialue onkin ihan toinen juttu.. Toi sun ensimmäinen lause todellaki osui ja upposi, hyvin sanottu 😀 Tuli hyvät naurut kahvikupin äärellä.\nKirjoitettu 25/06/2014 klo 18:42\nOlen niiiiin kateellinen kaikille vaaleiden ja ohuiden karvojen omistajille! 😀\nKirjoitettu 13/06/2014 klo 11:09\nMulla on onneksi paksu ja tuuhea tukka, mutta samaten sitten säärissäkin kunnon karvoitus – sekä käsivarsissa… Sokerointi on osoittautunut mulle miellyttävimmäksi karvanpoistotavaksi, onneksi ei ammattilaisella maksa paljon… Vahaus, iik… (ja kauneushan on kärsimystä…)\nTää on naisen elämää…!\nKirjoitettu 25/06/2014 klo 18:44\nHeh, naisen elämä on kyllä aikamoista taistelua. 😀 Olet kyllä onnekas paksujen hiusten omistaja. Silloin sitä ehkä kestäisi muunkin karvoituksen paremmin kun saisi edes nauttia paksuista hiuksista. Minulla on vain molempien huonot puolet, ohuet hiukset ja muuta karvat voivat erinomaisesti. 🙁\nKirjoitettu 13/06/2014 klo 11:52\nMinä tumpelo en osaa vahoja käyttää… monet kerrat niiden kanssa tuskaillut ja aina palannut höylään. 🙂 Vahalla vaan saisi hieman pitemmäksi aikaa tuloksia, kun höylätä pitää ainakin kerran-pari viikossa. Hiusten lisäksi kun tuppaa olemaan tuo muukin karvoitus tummaa, vahvaa ja nopeakasvuista. Sokeroinnista tai epiloinnista ei itselläni ole kokemuksia (vielä) ollenkaan…\nJa tosiaan, näitä kosmetiikkajuttuja on ollut mukava lukea, arvonta-aspekti on antanut kimmokkeen myös kommentoida! 🙂\nArvaas mitä? En ole koskaan kokeillut höylää! Uskomatonta mutta totta. Ihan kaikkea muuta olenkin sitten varmaan kokeillut. 😀\nKirjoitettu 13/06/2014 klo 13:09\nKainalot olen jo vuosikaudet otattanut ja nyt viime vuodet itse vahattanut pois. Ei vois kuvitellakaan enää raakkaavaani kainaloita terällä. Voi sitä kutituksen määrää. Apua! 😀\nVeetin kylmävahaliuskat siis tuttuja ja toimivat minulla.\nKirjoitettu 25/06/2014 klo 18:45\nKiva kuulla että olet itsekin Veetin käyttäjä. Tuotteet on toimivia ja hyviä kotikäytössä.\nKirjoitettu 13/06/2014 klo 15:06\nIte oon pitäytynyt terissä, mutta sekin alkaa raivostuttaan ku sänkeä pukkaa tyyliin seuraavana päivänä… Tuota pitäis kokeilla!\nKirjoitettu 25/06/2014 klo 18:46\nSänki on niin viheliäinen etten ole sen pelossa koskaan kokeillut höylää. Onneksi on muitakin vaihtoehtoja. Eli siitä vaan testaamaan! 🙂\nKirjoitettu 13/06/2014 klo 15:40\nEpiloin ja höylään vuorotellen. Säärikarvani ovat niin tummia, että ne näkyvät heti. Vahausta en ole koskaan kokeillut.\nKirjoitettu 25/06/2014 klo 18:47\nKärsin itsekin tummista karvoista ja suosittelen todella, todella lämpimästi vahausta!! Kun kerran kokeilet et voi enää elää ilman! 🙂\nKirjoitettu 13/06/2014 klo 16:22\nTäällä kärsitää myös aivan liiallisesta karvankasvusta ja vielä sellaisesta vahvasta ja jouhimaisesta. Joka pv joutuu ajelemaan, jos haluaa näyttää jotenkin siistiltä. Niin inha ongelma, mutta tuota Weetiä voisi kokeilla kyllä vaikuttaa mielenkiintoiselta.\nTestaa Tiia tätä ihmeessä, se saattaa vaikka pelastaa elämäsi (ainakin hetkeksi). 😀\nKirjoitettu 13/06/2014 klo 16:50\nMinä olen aina sheivannut kaikki (valitettevan vahvat ja mustat) ihokarvani. Vahautin kerran sääreni kosmetologilla ja sain kamalan ihottuman joka parani vasta kun karvat olivat tulleet takaisin. :/ Kainaloitakin olen vahauttanut mutta ihoni on sen verran herkkä että se tulehtuu helposti sen jälkeen. Sheivauskaan ei ole paras vaihtoehto mutta pakko on tehdä jotain. 😀 Osaatko sanoa miten sokerointi eroaa vahauksesta? Olen kuullut että se on hellempi iholle, pitäisi varmaan pirauttaa hoitolaan ja mennä kokeilemaan. 🙂\nKirjoitettu 25/06/2014 klo 18:51\nAuts, kamala kokemus sinullakin. 🙁\nVahaus tehdään kuumalla vahalla joka levitetään iholle ja se poistetaan kangasmaisilla liuskoilla. Sokerointi tehdään luonnon tuotteella sokerilla, joka on prosessin aikana massana. Massaa liikutellaan iholla ja sokeri kuorii ihon samalla kun poistaa karvan kokonaan. Ihsota tulee sokeroinnissa superpehmeä ja puhdas, ja karvat lähtevät todella hyvin. Sääriin sokerointi sattuu minulla kamalasti (sokeroitava pinta on liian iso), mutta kainalot, bikini, brassi yms. on parasta tehdä sokeroinnilla. Kannattaa testata vaikka ensin pienelle alueelle juuri kainaloon.\nKirjoitettu 13/06/2014 klo 17:19\nKatselinkin tätä kaupassa, kiintoisa. Olen kylmävahaliuskoja käyttänyt kainaloihin ja bikinialueelle, sääriin ne ovat turhauttavia käyttää. Epilaattoria käytän koipiin sitten. Yritin joskus teininä tehdä itse karvojenpoistovahaa, johon tuli sokeria, sitruunamehua ja ehkä hunajaa? Ei todellakaan toiminut, tarrasi ihoonkin kiinni 😀\nHahahahaa, enpä ole kokeillut tehdä vahaa itse, enkä ehkä kokemuksesi jälkeen teekään. 😀 Nämä toimivat itselläni tarpeeksi hyvin. 🙂\nKirjoitettu 13/06/2014 klo 20:35\nMinä olen epiloinut sääret ja kainalot noin 10 vuoden ajan. Se on niin helppoa ja kätevää. Ainoa ongelma on sisäänkasvavat karvat. Bikinialueen osalta käyn kosmetlogilla sokeroinnissa. Ehkä vähän turhamaista…\nKirjoitettu 25/06/2014 klo 18:52\nMinulla on niin herkät kainalot etten voi epiloida niitä. Olen pari kertaa yrittänyt ja saanut kainaloni vuotamaan verta. En testaa tuota enää. 😀\nKirjoitettu 13/06/2014 klo 23:10\nHöylä on ratkaisuni sääriin ja kainaloihin. Kylmävahaliuskoja olen kokeillut, mutta se oli ärsyttävän tahmaavaa puuhaa. Tämä vaikuttaa kiinnostavalta laitteelta!\nKirjoitettu 25/06/2014 klo 18:53\nTahmaavia kaikki liuskat vähän ovat, mutta tykkään lopputuloksesta niin paljon että kestän pienet tahmailut. 🙂\nKirjoitettu 14/06/2014 klo 13:53\nuskaltauduin vihdoin epiloimaan sääriäni muutama viikko sitten ja en muuta enää säärilleni tekisikään 🙂 kainaloihin ja bikinirajaan pitäisi keksiä vielä joku muu ratkaisu mutta tuskin uskaltaisin niitä vahailla 🙁\nKirjoitettu 25/06/2014 klo 18:54\nJee, onnea uudesta epilointikokemuksesta! 🙂 Epilointi on ollut oma juttuni vuosia, mutta epilaattaroni alkaa olla jo niin vanha että se on yhtä jurraamista koko touhu. Vahaus on nopeampi ja tykkään siitä siksi.\nKirjoitettu 14/06/2014 klo 16:46\nTää on kyllä sellanen mitä olis kiva kokeilla. Sääriin käytän lähinnä epilaattoria, mutta toisinaan olen harkinnut jotain tälläista vahajuttua.\nKirjoitettu 25/06/2014 klo 18:55\nSuosittelen testaamaan tätä. Tulee ihan kauneushoitolamainen tunne kun tällä vahailee, vaikkakin duuni täytyy tehdä itse. 🙂\nKirjoitettu 14/06/2014 klo 20:54\nEn käy mielelläni kosmetologilla, vaan teen mieluummin itse, joten mulle vois toimii tuo bikinialueen juttuki hyvin\nItsetekijälle tämä on ihan ehdoton juttu! Kannattaa testata!\nKirjoitettu 17/06/2014 klo 14:29\nMuutaman kerran on tullut kylmävahaliuskoja testattua, sattuuhan se ihan järjettömästi, mutta pysyy sääret kauemmin siloisina kuin höylätessä. Tuo kuumavaha kuulostaisi mielenkiintoiselta, jos sattuu edes hiukkasen vähemmän kuin kylmävahailu. Laiskana käyttelen yleensä höylää, karvani ovat kuitenkin sen verran vaaleita, ettei niitä tarvitse jatkuvasti olla höyläilemässä 🙂\nKirjoitettu 25/06/2014 klo 18:56\nMinulla tämä ei sattunut ollenkaan, eli siinä mielessä tämä on tosi hyvä vaihtoehto karvanpoistoon.


1. paastonajan sunnuntai (1. vsk), Matt. 4:1–11 | Harri Huovinen\n1. paastonajan sunnuntai (1. vsk), Matt. 4:1–11\nPosted on 14.2.2016 by Harri Huovinen\nJeesus Kristus on perkeleen voittaja\nSinä, joka olet Kristuksen oma ja haluat elää kristillistä elämää, tiedät hyvin, mitä on olla kiusattu. Perkele, maailma ja oma vanha ihmisesi kiusaavat sinua monin tavoin. Päivän evankeliumista kuulimme, miten perkele kiusasi Kristusta erämaassa. Tunnetusti juuri tämä teksti pitää sisällään suuren esikuvan siitä, miten vihollisen kiusaukset voidaan voittaa. Siinä on hyviä neuvoja kerrakseen. Samalla on tärkeää huomata, että tässä evankeliumissa Pyhä Henki tarjoaa meille paljon enemmän kuin esikuvan tai ohjeita. Kun nyt käymme kuulemaan, mitä Henki meille tahtoo sanoa, lähdemme liikkeelle hieman kauempaa historiasta.\nIsrael – Jumalan langennut poika\nKun Jumala tahtoi viedä kansansa pois Egyptin orjuudesta, Hän käski Mooseksen sanoa faaraolle: ”Näin sanoo Herra: Israel on minun esikoispoikani; sentähden minä sanon sinulle: Päästä minun poikani palvelemaan minua. Mutta jos kieltäydyt päästämästä häntä, niin katso, minä tapan sinun esikoispoikasi.” (2. Moos. 4:22–23) Herra Jumala siis sanoi, että Hänen kansansa Israel oli Hänen poikansa. Tämän poikansa Hän myös sitten kutsui ulos tuosta orjuuden maasta. Tästä Hän myöhemmin Hoosean suulla lausuikin: ”Kun Israel oli nuori, rakastin minä sitä, ja Egyptistä minä kutsuin poikani.” (Hoos. 11:1) Juuri tämän uloslähtemisen yhteydessä Jumala oli varsinaisesti ottanut Israelin kansan omaksi pojakseen, ja siis myös tullut heille Isäksi.\nTämän poikansa Israelin Herra oli sitten johtanut Punaisen meren vesien läpi. Meressä saadun kasteen (1. Kor. 10:1–2) kautta Jumala johti kansansa erämaahan. Näin Hän teki voidakseen koetella heidän uskoaan ja Herran pelkoaan (2. Moos. 15:25; 16:4; 20:20; 5. Moos. 8:2, 16; 13:3). Kansa ei kuitenkaan käsittänyt, että Jumala halusi olla heidän Isänsä. Se ei ymmärtänyt omaa asemaansa Herran poikana. Kansa ei käsittänyt Jumalan sanaa, kun Hän sanoi: ”Herra, sinun Jumalasi, kasvattaa sinua, niinkuin isä kasvattaa poikaansa.” (5. Moos. 8:5) Näin Israelin kansa ei ottanut Jumalan kasvatusta vastaan kuuliaisesti, niin kuin poika rakkaalta Isältään. Sen sijaan kansa napisi nälkäänsä erämaassa (2. Moos. 16:3). Se vastusti itseään Jumalaa (2. Moos. 16:8), joka kuitenkin rakkaudessaan oli johdattanut poikansa vapauteen ja erämaahan. Kansa vastusti Jumalaa, joka halusi olla sille kuin rakastava Isä, joka alttiisti antaa pojalleen kaiken tarvittavan. Keskellä erämaan kuivuutta Jumala antoikin heille mannaa, leipää taivaasta (2. Moos. 16:12–36). Kuitenkaan heidän napinansa ei tällöinkään lakannut, vaan se jatkui läpi erämaavaelluksen. Näin Jumalan kovakorvainen ja tottelematon poika, Israel yhä uudelleen lankesi syntiin ja epäjumalanpalvelukseen (ks. Ps. 106:6–33; Ap. t. 7:35–53; Hepr. 3:7–4:13).\nJeesus Kristus – Jumalan kuuliainen Poika\nJuuri päivän evankeliumin edellä pyhä Matteus kertoo, että Jeesus tuli Jordanille Johannes Kastajan luo, hänen kastettavakseen (Matt. 3:13–17). Mitä varten Hän halusi tehdä näin? Israelin kansa, tämä Jumalan poika oli siis onnettomasti langennut pois Isänsä tahdosta. Juuri siksi oli Jumala nyt lähettänyt ikuisen ja ainosyntyisen Poikansa Kristuksen maailmaan, poikansa Israelin sijaan. Niin kuin Israel, Jumalan poika oli kutsuttu Egyptistä, niin Jumalan ainoan Pojan, Kristuksen Jeesuksenkin piti vanhempineen paeta Egyptiin, josta Isä Hänet sitten kutsui takaisin, oman kansansa keskuuteen (Matt. 2:13–15, 19–21). Niin kuin Israel oli kastettu meressä, niin Jeesus Kristus, todellinen Israel ja Herran Palvelija (ks. esim. Jes. 42:1–4) kastettiin nyt Jordanissa. Niin kuin Jumala oli tässä Egyptistä lähdössä ottanut kansansa pojakseen, niin Hän nyt Jordanin kasteen yhteydessä julisti ikuisen Poikansa Kristuksen todella olevan Hänen rakas Poikansa, johon Hän on mielistynyt. Ja niin kuin Jumala oli johtanut kansansa Punaisen meren kasteen kautta erämaahan, niin Hänen Pyhä Henkensä nyt johdatti Jeesuksen erämaahan. Kansansa Jumala oli vienyt erämaahan koetellakseen heitä, mutta Poikansa Jeesuksen Hän johdatti perkeleen kiusattavaksi. Siinä missä Israel oli erämaassa 40 vuotta, siinä Jeesus paastosi erämaassa 40 päivää ja yötä. Mutta siinä missä Israelin kansa ei ollut erämaassa luottanut Isänsä armolliseen huolenpitoon, vaan oli epäuskossa napissut nälkäänsä, siinä Jumalan ainoa Poika Jeesus Kristus ei nälässäänkään lainkaan valittanut. Hän luotti kaikessa rakkaan taivaallisen Isänsä johdatukseen ja huolenpitoon. Huomaatko? Jumalan Henki siis johti Jeesuksen erämaahan paholaisen kiusattavaksi nimenomaan sitä varten, että Hän osoittaisi olevansa täydellinen ja täydellisen kuuliainen Jumalan Poika, Jumalan tottelemattoman ja syntisen pojan, Israelin puolesta.\nMutta kun Jeesukselle tuli erämaassa nälkä, mitä tapahtui? Aivan heti Pyhä Henki kertoo meille: ”Silloin kiusaaja tuli hänen luoksensa” (Matt. 4:3a). Kaikin keinoin perkele pyrki estämään Jumalan pelastussuunnitelman Hänen Pojassaan Kristuksessa. Niin monta kertaa hän olikin jo onnistunut langettamaan Jumalalle rakkaita ihmisiä, ensimmäisenä tietenkin Aadamin ja Eevan (1. Moos. 3:1–6). Ja nyt kun perkele näki Kristuksen erämaassa, hän käytti aivan samoja keinoja langettaakseen myös itsensä Herran. Niin kuin jo paratiisissa, niin hän nytkin ensimmäisenä pyrki kyseenalaistamaan Jumalan pyhän ilmoitussanan. Paratiisissa hän oli sanonut: ”Onko Jumala todellakin sanonut: ’Älkää syökö kaikista paratiisin puista’?” (1. Moos. 3:1b) Niin hän teki myös nyt. Nimittäin juuri äskettäin Jeesus oli Jordanilla kuullut Isän ilmoitussanan taivaasta: ”Tämä on minun rakas Poikani, johon minä olen mielistynyt.” (Matt. 3:17) Ja nyt välittömästi Jeesus sai kuulla tämän toisen äänen. Perkeleen sanat kohdistuivatkin juuri niihin Jumalan sanoihin, jotka Jeesus oli kasteensa yhteydessä kuullut. Vihollinen sanoi: ”Jos sinä olet Jumalan Poika, niin käske näiden kivien muuttua leiviksi.” (Matt. 4:3b) Lisäksi, aivan niin kuin jo alussa paratiisin puun hedelmän äärellä, niin perkele nytkin vetosi ruumiilliseen tarpeeseen, syömiseen: ”käske näiden kivien muuttua leiviksi.”\nMutta siinä missä Aadam lankesi perkeleen kiusaukseen, toinen Aadam (vrt. Room. 5:12–21) seisoi järkähtämättä. Kun vihollinen pilkkasi Jumalan sanaa, Kristus Jeesus, itse Jumalan elävä Sana vetosi juuri Isänsä ilmoitussanaan. Hän sanoi: ”Kirjoitettu on: ’Ei ihminen elä ainoastaan leivästä, vaan jokaisesta sanasta, joka Jumalan suusta lähtee.’” (Matt. 4:4) Kun Kristus tässä sanoo ”Kirjoitettu on”, Hän käyttää sanamuotoa, joka tarkkaan ottaen merkitsee: ”on kirjoitettu ja pysyy kirjoitettuna”. Herramme siis lausuu, että Jumalan sana on annettu ja se pysyy iankaikkisesti. Koettakoon perkele väännellä sitä miten tahansa, Jumalan sana on muuttumaton. Vaikka taivas ja maa katoaisivat, Hänen sanansa ei koskaan katoa (Matt. 24:35). Edelleen Herra tarkoitti: jos kerran Israelin Isä, kaikkivaltias Jumala oli ollut voimallinen antamaan erämaassa kansalleen mannaa taivaasta, tottahan Hän nyt rakkaalle Pojalleen Kristukselle antaisi kaiken, mitä tämä inhimillisen elämänsä ylläpitämiseksi tarvisi. Toki Jeesus jumalallisella voimallaan olisi voinut muuttaa kivet leiviksi! Mutta Hän ei ollut tullut maailmaan käyttääkseen voimaansa itsensä palvelemiseen, vaan toisten hyväksi (vrt. Matt. 20:28). Siksi siinä missä Jumalan poika Israel oli napissut nälkäänsä erämaassa, Jumalan ainoa Poika Jeesus Kristus jäi mielellään nälkään, koska se oli Hänen taivaallisen Isänsä tahto. Hän jäi kuuliaisena odottamaan, että rakas Isä antaisi Hänelle kaiken tarvittavan vaikka yhdellä sanallaan, joka tämän suusta lähtee. (Vrt. 5. Moos. 8:3)\nPerkele, tuo vihainen vastustaja, ei kuitenkaan luovuttanut mielellään. Hän vei Jeesuksen korkealle, temppelin katon harjalle. Hän tahtoi testata, olisiko Jumalan apu saapuvilla, jos Jeesus heittäytyisi sieltä alas. Hän halusi myös koetella, luottaisiko Jumalan Poika Isänsä lupauksiin. Kristus Jeesus ei kuitenkaan tarvinnut mitään todisteita Isänsä avusta. Jeesus tunsi Isänsä rakkauden; Hän luotti, että Isän sanan lupaukset ovat todet ja varmat. Jeesus tiesi myös, että juuri siksi on Jumalan kiusaamista ja syntiä koetella Hänen varmoja lupauksiaan, jotka Hän on antanut uskossa vastaanotettaviksi. Siksi siinä missä Jumalan poika Israel oli erämaassa janoissaan riidellyt ja kiusannut Herraa sanoen: ”Onko Herra meidän keskellämme vai ei?” (2. Moos. 17:7b), Jumalan ainoa Poika Jeesus Kristus ei kiusannut Isäänsä. Hän vastasi perkeleelle Jumalan pyhällä ilmoitussanalla, joka on kirjoitettu ja pysyy iankaikkisesti. Hän sanoi: ”Taas on kirjoitettu: ’Älä kiusaa Herraa, sinun Jumalaasi.’” (Matt. 4:6)\nVielä kolmannen kerran tuo Jumalan pilkkaaja tuli Herran Kristuksen luo, kiusaamaan Häntä. Tällä kerralla hän näytti Jeesukselle ”kaikki maailman valtakunnat ja niiden loiston.” Mikä naurettava yritys! Tarvitsisiko luomaton Jumalan Poika muka luodun ja langenneen olennon, perkeleen apua nähdäkseen kaiken, mitä Hänen luomakunnassaan on? Pelkkää valhetta on täynnä tuo kirottu olento, pelkkää pilkkaa ja saastaa hän suoltaa suustaan (Joh. 8:44b–c). Tässäkin hän kehtaa vääntää kieroon Jumalan ilmoitussanan, joka kieltää pitämästä muita jumalia elävän Jumalan rinnalla (2. Moos. 20:2–3). Perkele soveltaa tämän pyhän sanan nyt itseensä ja käskee Jumalan Poikaa kumartamaan häntä. Mutta siinä missä Jumalan poika Israel oli rikkonut Jumalan ensimmäisen käskyn ja rakentanut kultaisen vasikan jumalankuvakseen (2. Moos. 32), Jumalan ainoa Poika Jeesus Kristus noudatti Isänsä käskyä täydellisesti. Taas Hän vastasi Jumalan pyhällä sanalla, joka on kirjoitettu ja siis myös pysyy iankaikkisesti. Hän sanoi: ”Mene pois, saatana; sillä kirjoitettu on: ’Herraa, sinun Jumalaasi, pitää sinun kumartaman ja häntä ainoata palveleman.’” (Matt. 4:10)\nKatso mikä ihmeellinen Jumalan työ tässä piiretään silmiemme eteen! Perkele yrittää kaikkensa saadakseen Jumalan Pojan lankeamanaan. Mutta kaikkivaltias Jumala käyttää juuri näitä epätoivoisia kiusausyrityksiä omiin hyviin tarkoituksiinsa. Jumala tahtoo näet osoittaa, että Hänen Poikansa Kristus Jeesus on nyt astunut Hänen poikansa, Israelin kansan sijaiseksi. Hän on nyt tullut täyttämään joka kohdassaan sen Jumalan tahdon, mitä kansa ei epäuskossaan ollut täyttänyt. Kristus ei langennut yhdessäkään koettelemuksessa, joilla perkele Häntä kiusasi. Pikemminkin Hän juuri tulemalla avoimesti heikoksi ja nälkäiseksi houkutteli perkeleen luokseen, voidakseen lähietäisyydeltä iskeä hänet maahan ei vain kerran, vaan kolme kertaa, ja lopulta Golgatalla kertakaikkisesti. Tästä Kristuksesta Pyhä Henki julistaakin: ”Sentähden piti hänen kaikessa tuleman veljiensä kaltaiseksi, että hänestä tulisi laupias ja uskollinen ylimmäinen pappi tehtävissään Jumalan edessä, sovittaakseen kansan synnit. Sillä sentähden, että hän itse on kärsinyt ja ollut kiusattu, voi hän kiusattuja auttaa.” (Hepr. 2:17–18) Jumalan Poika, Kristus Jeesus oli siis tullut sovittamaan kansansa synnit, ja vapahtamaan kansansa sen synneistä (Matt. 1:21). Hän oli tullut ihmiseksi, syntisten ihmisten veljeksi. Jumalana ja ihmisenä Hän oli tullut ottamaan pois paitsi Israelin, vanhan liiton kansan synnit, myös aivan koko maailman synnit (Joh. 1:29; 1. Joh. 2:2). Hänen nimeensä kastettuina (Ap. t. 2:38) ja uskon kautta Häneen, voivat ihmiset kaikista kansoista nyt päästä Jumalan Pojan veljiksi ja sisariksi. Näin osallisena Jumalan Poikaan ja Hänessä he voivat nyt päästä myös siihen valittuun joukkoon, jota kutsutaan Jumalan pojaksi, Jumalan lasten joukoksi (ks. esim. Ef. 1:5; 2:17–19).\nKristuksen voitto ja esikuva\nEvankelistan tallettama kuvaus Jeesuksen kiusauksista erämaassa ei siis ensisijaisesti ole esikuvallinen ohje siitä, miten me voimme vastustaa kiusauksia. Kyllä se sitäkin on. Mutta ennen kaikkea tässä on ihana ilosanoma sinulle, joka olet monin tavoin kiusattu: Kristus Jeesus, Jumalan ainosyntyinen Poika tuli ihmiseksi, kantamaan meidän kiusauksemme. Hän tuli suureksi taistelijaksi. Kaikkein ankarimmissakin taisteluissa perkelettä vastaan Hän pysyi pystyssä ilman syntiä, niin että Pyhä Henki voi saarnata: ”Sillä ei meillä ole sellainen ylimmäinen pappi, joka ei voi sääliä meidän heikkouksiamme, vaan joka on ollut kaikessa kiusattu samalla lailla kuin mekin, kuitenkin ilman syntiä.” (Hepr. 4:15) Täydellisessä kuuliaisuudessaan, kärsimyksessään ja lopulta ristinkuolemassaan Jeesus Kristus voitti miehuullisesti perkeleen, tuon Israelin kansan ja koko maailman kiusaajan, sekä synnin ja kuoleman. Hän siis voitti miehuullisesti myös sinun kiusaajasi, syntisi ja kuolemasi.\nSitten toiseksi voimme toki ottaa myös oppia siitä, miten meidän kristittyinä tulisi suhtautua niihin kiusauksiin, joita elämässä kohtaamme. Tämä onkin tarpeen, sillä ”Ei ole opetuslapsi opettajaansa parempi, eikä palvelija parempi isäntäänsä” (Matt. 10:24). Siksi myös jokainen Kristuksen kastama ja kasteessa Isän Jumalan rakkaaksi lapsekseen tunnustama ihminen joutuu perkeleen, maailman ja oman syntisen lihansa kiusaamaksi. Kristus on kasteessa ottanut sinut omakseen, mutta samalla juuri siinä ja juuri siksi perkele on ärsytetty sinun kimppuusi. Voitkin olla varma, että vihollinen haluaa tehdä kaikkensa, ettet vain pysyisi kasteen liittosi osallisuudessa. Olet joutunut keskelle taistelua. Tämä taistelu käydään usein nimenomaan erämaan yksinäisyydessä: perkeleen sotataktiikkaan kuuluu hyökätä nimenomaan silloin, kun sinä olet yksin, varsinkin jos kärsit ruumiillista heikkoutta tai puutetta, tai jos olet toimettomana. Juuri siksi on tärkeää, ettet jätä omaa seurakunnankokoustasi (Hepr. 10:25), vaan kiusausten tullessa kiirehdit veljien ja sisarien joukkoon! Ja jos et jostakin syystä voi lähteä kotoasi, soita ainakin pastorille taikka jollekin toiselle veljelle tai sisarelle Kristuksessa! Missä näet on monta koolla, sinne on perkeleen on vaikempi hyökätä. Siellä on Kristuksen lauma ja siellä on myös Ylipaimen Kristus itse (vrt. Matt. 18:20).\nSuuren sotapäällikön taistelujoukoissa\nSamalla on tärkeää muistaa myös seuraava asia: Kun Kristus on pyhässä kasteessasi ottanut sinut omakseen, Hän on aivan tietoisesti tehnyt sinut myös sotilaakseen. Kasteesi hetkellä Hän on merkinnyt sinut ristinsä merkillä, pyhällä sinetillä. Tästä merkistä sinut tunnetaan Hänen omakseen, Hänen taistelijakseen. Ja kun Kristus on tehnyt sinut taistelijakseen, niin Hän ei ole tehnyt sinua joksiksin salaiseksi agentiksi, jonka tehtävänä on yksinään voittaa paha vihollinen. Ei niin! Pyhässä kasteessa Kristus on ottanut sinut osaksi pyhää sotajoukkoaan, Hänen seurakuntaansa. Hänen omanaan sinä olet yhtenä sotilaana Hänen suuressa armeijassaan, yhdessä toisten Hänen omiensa kanssa. Eikä Kristus Jeesus ole sellainen herra ja kuningas, joka ylellisen maaseutuhuvilansa turvasta käsin seuraa armeijansa operaatioita vihollista vastaan, ja joka sitten sieltä kirjoituspöytänsä takaa antaa strategisia ohjeita, miten heidän tulee yrittää selvitä taisteluista. Ei niin! Kristus Jeesus ei jätä sinua ja muuta suurta sotajoukkoaan taistelemaan omin neuvoin. Hän on itse rohkea Taistelija, joka on ensimmäisenä mennyt etulinjaan. Hän on mennyt erämaan kuivuuteen, ajallisten kiusausten ahjoon ja Golgatan tulimyrskyyn, ja voittanut. Hän jos kuka tietää, mitä taistelu perkelettä vastaan on. Ja nyt Hän itse suurena taivaallisena Sotapäällikkönä varustaa sinut ja koko joukkonsa taisteluun tuota lohikäärmettä vastaan, jonka pään Hän on jo ristillään murskannut (1. Moos. 3:15), mutta jonka pyrstö koettaa vielä epätoivoisesti hävittää sen mitä hävitettävissä on. Mutta miten Kristus sitten varustaa joukkonsa?\nHyvä ja riittävä muonitus on minkä tahansa armeijan toimimisen ehdoton edellytys. Mutta koska ”meillä ei ole taistelu verta ja lihaa vastaan, vaan hallituksia vastaan, valtoja vastaan, tässä pimeydessä hallitsevia maailmanvaltiaita vastaan, pahuuden henkiolentoja vastaan taivaan avaruuksissa” (Ef. 6:12), Kristuksen sotilaat tarvitsevan nimenomaan hengellistä ravintoa. Siksi Kristus, joka sanoo: ”Ei ihminen elä ainoastaan leivästä, vaan jokaisesta sanasta, joka Jumalan suusta lähtee” (Matt. 4:4), on myös antanut pyhän sanansa meille ravinnoksi. Kuule siksi, Jumalan seurakunta! Ilman Jumalan sanan ruokaa te ette voi pysyä taisteluvalmiina ja Kristuksen armeijan sotilaina. Mutta tästä ihmeellisestä sanasta te saatte kaiken tarvitsemanne ravinnon jaksaakseenne uuvuttavien taistelujen keskellä.\nMutta taisteluun tarvitaan tietenkin myös muu taisteluvarustus. Myös sen Kristus on antanut sinulle ja kaikille omilleen! Sanansa ja pyhän kasteen kautta Hän on pukenut sinut ja koko seurakuntansa Jumalan koko sota-asuun (Ef. 6:13). Kuule siksi, Jumalan seurakunta! Herra on antanut teille Jumalan sanan totuuden, johon vyötettyinä saatte seistä. Kristus on pukenut teidät oman vanhurskautensa haarniskaan. (Ef. 6:14; vrt. Gal. 3:27) Hän on antanut teille alttiuden rauhan evankeliumille, rauhan, joka kestää läpi ankarienkin taisteluiden (Ef. 6:15). Teille on annettu lahjaksi uskon kilpi, jolla voitte sammuttaa kaikki ne palavat nuolet, joita perkele teitä kohti ampuu (Ef. 6:16). Teille on annettu pelastuksen kypärä (Ef. 6:17a), jolla itse käärmeen pään murskaaja suojelee päänne taistelussa. Ja lopuksi se sama Jumalan pyhä sana, jonka Herra antoi teille ravinnoksi, toimii myös ainoana mutta täysin riittävänä hyökkäysaseenanne. Jumalan sanan kaksiteräinen miekka, lain ja evankeliumin miekka voittaa perkeleen laittomuuden ja armottomuuden (Hepr. 4:12). Tämä Jumalan sanan miekka on Hengen miekka. (Ef. 6:17b) Tähän sanaan Pyhä Henki on sitoutunut ja varmasti toimii juuri sen välityksellä. (Vrt. Schmalkaldenin opinkohdat. Kolmas osa. 8. Rippi, 10; Augsburgin tunnustuksen puolustus. IV uskonkohta. Vanhurskautus, 67.)\nKoko tähän taisteluvarustukseen Herra Jeesus Kristus on pukenut meidät pyhän sanansa ja sakramenttiensa välityksellä, ja yhä tänäänkin pukee. Kristuksen varustamina me lähdemme tänäänkin rohkeasti taisteluun. Me saarnaamme ja puhumme kaikille tätä Pyhän Hengen täyttämää sanaa. Tällä sanalla me toisiamme rohkaisemme. Se sana sanoo: Kristus on perkeleen voittaja. Hänessä on meidän voittomme. Ja kun me kuulutamme tätä Jumalan sanan voittosaarnaa, saa Kristus edelleen heikentää perkeleen valtakuntaa tässä maailmassa ja tässä kaupungissa. Olkoon Kristukselle Jeesukselle, synnin, kuoleman ja perkeleen voittajalle kaikki kunnia ja valta aina ja ikuisesti. Aamen.\n(Saarna on pidetty Samuelin luterilaisessa seurakunnassa Lahdessa sekä Jesajan luterilaisessa seurakunnassa Jyväskylässä 14.2.2016.)


Rovaniemen veroprosentti nousee, Ounasvaaran uimahallin ja Ruokasenkadun sillan investointeja lykätään - Rovaniemi tiedottaa - Rovaniemi.fi\nEtusivu>Palvelut>Uutisointi>Rovaniemi tiedottaa>Rovaniemen veroprosentti nousee, Ounasvaaran uimahallin ja Ruokasenkadun sillan investointeja lykätään\nRovaniemen veroprosentti nousee, Ounasvaaran uimahallin ja Ruokasenkadun sillan investointeja lykätään\nRovaniemen kaupunginvaltuusto käsitteli 11.11.2019 kokouksessaan vuoden 2020 talousarviota ja vuosien 2021 - 2022 taloussuunnitelmaa. Valtuutettujen puheenvuoroissa nousivat tuloveroprosentin lisäksi erityisesti esille Ruokasenkadun silta, Ounasvaaran uimahalli ja Rovaniemen teatterin avustus.\nKeskustan valtuustoryhmän esityksestä tuloveroprosenttia päätettiin nostaa 0,5 prosenttiyksikköä äänin 37 - 13 (1 poissa). Rovaniemen tuloveroprosentti on ensi vuonna 21,5 %.\nKiinteistöveroprosentit toteutuvat kaupunginhallituksen esityksen mukaisesti. Miikka Keränen (vihr.) esitti, että muiden asuinrakennusten kiinteistöveroprosentti olisi nostettu 1,2 prosentista 2 %:iin. Äänin 46 - 4 kiinteistöveroprosentteihin ei tullut muutoksia verratuna kaupunginhallituksen esitykseen.\nOunasvaaran uimahalli ja Ruokasenkadun silta odottamaan talouden tasapainoa\nSuunnittelukauden investoinneista eniten keskustelua herättivät Ruokasenkadun silta ja Ounasvaaralle suunniteltu uimahalli.\nSusanna Junttila (kesk.) esitti, että Ounasvaaran uimahallin rakentaminen aloitetaan vuonna 2022 ja toiminta vuonna 2024. Kaupunginhallitus oli esittänyt rakentamisen aloittamista vuonna 2020. Äänin 37 - 13 (1 poissa) Junttilan esitys tuli valtuuston päätökseksi.\nMyös Ruokasenkadun sillan rakentamista lykätään, sillä äänin 33 - 16 (1 tyhjä, 1 poissa) Susanna Junttilan (kesk.) esitys investoinnin siirtämisestä suunnitelmakauden ulkopuolelle tuli valtuuston päätökseksi.\nKiinteistöjen hallinnan yhteydessä valtuutetut keskustelivat myös uudisrakennusten leasingrahoituksesta. Keskustan valtuustoryhmän esityksestä talousarviosta poistettiin äänin 36 - 14 (1 poissa) viittaukset kiinteistöhankkeiden rahoittamisesta leasingrahoituksella.\nHenkilöstön kulttuuri- ja liikuntaetu leikataan\nMiikka Keränen (vihr.) esitti, että kaupungin henkilöstön liikunta- ja kulttuurietua ei leikata. Äänin 40 - 7 (3 tyhjää, 1 poissa) kaupunginhallituksen esitys henkilöstöedun poistamisesta vuodeksi 2020 hyväksyttiin osaksi talousarviota.\nLisäresursseja koulutuslautakunnalle ja Rovaniemen Teatterille\nTiina Outilan (vas.) esityksestä koulutuslautakunnalle lisättiin 300 000 euroa määrärahoja erityisen tuen tarpeisiin sekä perusopetuksen laadun ja saatavuuden parantamiseksi. Kaikki valtuustoryhmät kannattivat Outilan esitystä.\nMiikka Keränen (vihr.) esitti, että Rovaniemen Teatterin toiminta-avustusta ei vähennetä. Äänin 32 - 18 Keräsen esitys hyväksyttiin. Kaupunginhallituksen esitys oli, että toiminta-avustusta olisi leikattu ensi vuonna 100 000 euroa.\nUudesta organisaatiosta päätös\nValtuusto käsitteli myös kaupunginhallituksen esitystä uudesta kaupunkiorganisaatiosta, jota on valmisteltu osana toiminnan ja talouden uudistamisohjelmaa. Riitta-Maija Hokkanen (KD.) esitti Vesa Puurosen (vas.) kannattamana, että asia palautetaan uudelleen valmisteltavaksi. Äänin 46 - 3 asian käsittelyä valtuustossa päätettiin jatkaa.\nUuden hallinto-organisaation muodostavat nykyisestä teknisten palvelujen toimialasta ja elinvoimapalvelujen palvelualueesta muodostettava elinvoimapalveluiden toimiala ja nykyisistä perusturva- ja sivistyspalveluiden toimialoista muodostettava sivistys- ja hyvinvointipalveluiden toimiala. Nykyisestä hallinnon toimialasta muodostetaan hallinto- ja tukipalvelut -toimintayksikkö.\nElinvoiman toimialalla lautakuntia ovat elinvoimalautakunta ja ympäristölautakunta. Elinvoimalautakunnan alaisuuteen perustetaan jätehuoltojaosto, sekä kylien kehittämisjaosto. Vesa Puuronen (vas.) esitti nykyisten aluelautakuntien säilyttämistä, mutta äänin 42 - 6 (2 poissa, 1 tyhjä) kaupunginhallituksen esitys kylien kehittämisjaostosta hyväksyttiin valtuuston päätökseksi.\nSivistys- ja hyvinvointipalveluiden toimialalla lautakuntia ovat sivistyslautakunta ja perusturvalautakunta. Perusturvalautakunnan alaisuuteen perustetaan yksilöasioiden jaosto sekä sivistys- ja hyvinvointilautakunnan ja perusturvalautakunnan yhteinen lapsiperhepalveluiden jaosto.\nKaupunginhallituksen alaisuuteen organisoidaan nimitysjaosto, tilajaosto ja hytejaosto sekä lakisääteiset vaikuttamistoimielimet. Tilaliikelaitos lakkautetaan ja kaupunginhallituksen alaisuuteen organisoidaan tilapalvelukeskus-yksikkö, joka on osa hallinto- ja tukipalveluita.\nTämän päätöksen perusteella laadittu hallintosääntö tuodaan kaupunginvaltuuston käsiteltäväksi vuoden 2019 aikana. Uuden organisaation on tarkoitus tulla voimaan 1.1.2020.


Vuoden 2021 talousarvion täytäntöönpano-ohje | Rovaniemi\nVuoden 2021 talousarvion täytäntöönpano-ohje\nKaupunginvaltuusto on kokouksessaan 16.11.2020 § 91 hyväksynyt talousarvion vuodelle 2021 ja taloussuunnitelman vuosille 2022–2023. Kaupunginhallitus on kokouksessaan 7.12.2019 § 409 hyväksynyt vuoden 2021 talousarvion täytäntöönpano-ohjeet.\nVuoden 2021 talousarvion täytäntöönpano-ohjeet toimivat Rovaniemen kaupungin hallintosäännön ohella vuoden 2021 talousarvion täytäntöönpanoa säätelevänä ohjeena, ellei kaupunginhallituksen päätöksistä toisin ilmene. Talousarvion täytäntöönpano-ohjeet koskevat kaikkia kaupungin organisaation toimielimiä ja vastuuhenkilöitä. Täytäntöönpano-ohjetta on noudatettava myös konserniin kuuluvissa tytäryhteisöissä, jollei niitä koskevasta lainsäädännöstä tai yhtiöjärjestyksestä tai säännöistä muuta johdu.\nElinvoimalautakunta merkitsee tiedoksi liitteessä olevan vuoden 2021 talousarvion täytäntöönpano-ohjeen.


Tähdet ja avaruus – vanha uutisarkisto | Nyt löytyi massiivisin pieni musta aukko\n« Tähdeltä löytyi jo viides eksoplaneetta\nEnnätyssuuri musta aukko löydettiin »\nNyt löytyi massiivisin pieni musta aukko\n1.11.2007 klo 08.11, kirjoittaja Sakari Nummila\nTutkijat ovat löytäneet painavimman tunnetun pienen mustan aukon. Havaittu kohde on jopa 24-33 Auringon massainen. Löytö on yllättävä, sillä teorioiden mukaan tämän kokoisia mustia aukkoja ei pitäisi olla edes olemassa.\nVain pari viikkoa sitten sama ennätys rikottiin 16 Auringon massaisen mustan aukon toimesta. Pienet mustat aukot syntyvät tähden kuollessa, ja niistä muodostuu yleensä noin 10 Auringon massaisia kohteita. Paljon tätä suurempia ei tavallisista tähdistä pitäisi edes pystyä syntymään.\n”Emme olettaneet löytävämme näin massiivista tähden massaista mustaa aukkoa”, löydön tehnyttä ryhmää johtava Andrea Prestwich Harvard-Smithsonianin astrofysiikan keskuksesta kertoo. ”Näyttää siltä, että kuolevista tähdistä syntyvät mustat aukot voivat olla paljon suurempia kuin mitä olemme ajatelleet.”\nSuuresta koostaan huolimatta tähdistä syntyneet mustat aukot ovat pieniä isoveljiinsä nähden. Galaksien keskustoissa on nimittäin usein monien miljoonien Aurinkojen massaisia jättiläismäisiä mustia aukkoja.\nNyt havaittu musta aukko on 24-33 Auringon massainen. Taiteilijan kuvassa musta aukko on vasemmassa yläkulmassa ja sen kumppanitähti oikealla. Kuva Aurore Simonnet / Sonoma State University / Nasa